text: 1Anna taissanna' pada-pada taua maka' napassala Puang Allataala indo to umpogau' kakadakeam, iya setonganna muundu' lollä illaam pahhottosanna. Anna ikoa'-iko, si umpasalakoa' solamu, sapo' setonganna tä' sihatam la umpateenna' aka indo gau' kadakena, iko sianna' duka' si umpogau'i. Dadi maka' umpasalakoa' solamu, iya kalembasanna ia too umpasalakoa' duka' kalemu. Dadi, tä' siakoa' la mala ummaloloam kalemu. 3Maka' umpasalakoa' solamu, sapo' iko sianna' duka' ma'pogau' susi ia too, iya ussanga haka tä'koa' la napassala Puang Allataala? 4Daa muula'-ula' solo'a' Puang Allataala, aka muua mapia penaba anna sa'baha' sola tä' deem pada sakasalle kamahammesanna! Pengkilalaia', ia anna umpa'patandaanni kamapiaam penabanna Puang Allataala aka pa'elo'na anna malakoa' untihokongam ingganna dosa budammu. 5Sapo' aka makahha' penabakoa' anna mokakoa' untihokongam ingganna dosamu, lambi' la sasua'koa' nahua aha' kasallena Puang Allataala illaam indo allo ma'katampasanna. Illaam allo ia too la mahhotto' Puang Allataala sola undu' lollä anna la umpassala ingganna to kadake gau'. 6Aka wattu eta too la napalambi'i Puang Allataala buana situhu' pa'pogausanna hupatau si mesa-mesa. 7La napalambi'i ia Puang Allataala katuboam sule lako salako-lakona lako hupatau to tontä liu manontom umpogau' kamapiaam, aka maelo' la napomatande Puang Allataala anna napuji anna maelo' la ullambi' katuboam sule lako salako-lakona. 8Sapo' lako to ma'podo kao anna moka manuhu' lako kamaloloam anna angga untuhu'i kakadakeam, tau ia too la nalambi' aha' kasallena Puang Allataala. 9Menna-menna napohäe umpogau' kakadakeam, la ullambi' ia kamasussaam anna kamapi'disam, mengkalao to Yahudi sule lako taianna to Yahudi. 10Sapo' menna-menna umpogau' kamapiaam, la napomatande ia Puang Allataala anna napuji anna nabeem kamasannangam, mengkalao to Yahudi sule lako taianna to Yahudi. 11Aka ingganna ma'hupatau napapada-pada bäbä Puang Allataala. 12Ingganna hupatau to umpogau' dosa sapo' tä' muissam Pepaondonganna Musa, tau ia too la napahuai pa'tahungkungam sule lako salako-lakona. La natahungkum Puang Allataala aka ma'gau' kadake, taia kahana untekka Pepaondonganna Musa. Susim too duka' to muissam Pepaondonganna Musa sapo' umpogau' siam duka' dosa, tau ia too la napahuai duka' pa'tahungkungam aka untekka Pepaondonganna Musa. 13Aka taia tia to umpehingngii bäbä Pepaondonganna Musa napomalolo Puang Allataala, sapo' indo hi tia tau to untuhu'i asanni issinna paondom ia too. 14Ingganna tau taianna to Yahudi tä' ia dibeem Pepaondonganna Musa. Sapo' deem si gatti kalena bäbä ma'pogau' sihondoi issinna Pepaondonganna Musa. Moinna anna tä' dibeem Pepaondonganna Musa, sapo' issi penabanna mato-mato napahe'um Pepaondonganna Musa. 15Diissammi diua issi penabanna napahe'um paondom ia too, aka diita dio pa'palakoanna tubo illaam mai kalena. Ia anna diissanni diua buttu illaam si'da mai unä' penabanna aka maka' sala gau'na, iya naua: "Sala gau'ku," anna maka' hua gau'na, iya naua: "Hua gau'ku." 16La susim too kadadiam illaam allo ma'katampasanna. Wattu eta too Kristus Yesus la umpalako pahhottosanna Puang Allataala, la uhhotto' ingganna indo tibuninna illaam issi penabanna hupatau. Ingganna ia too situhu' issinna Kaheba Katilallasam indo si kupa'pakahebaam. 17Sapo' maakaa' iko susi diona kalemu solakukoa' to Yahudi? Aka anggakoa' iko si uhhannuam Pepaondonganna Musa anna si ussengkengangkoa' kasilombungammu Puang Allataala. 18Muissanna' usse'la umbanna kamapiaam anna umbanna kakadakeam, anna muissam tookoa' pa'elo'na Puang Allataala aka muita illaanna' mai paondom ia too. 19Si ussangaikoa' kalemu to mantettena to buta di ada' anna si ussangai tookoa' kalemu ballona to naluä kamalillingam. 20Anna si ussangaikoa' duka' kalemu to mepatudunna to maho anna tuangguhunna to tä' muanda'i tongam pepatuduam, aka si muuaa': "Illaam Pepaondonganna Musa dilambi' ingganna kamanähängam anna pepatuduam tongam." 21Muissam lekoa' ia si umpatudu tau senga', sapo' tä' leko'a' ia muissam umpatudu kalemu! Si umpatudukoa' tau senga' muua: "Daa umpaboko," moi kela daa iko sianna' duka' si maboko! 22Si muuaangkoa' tau senga': "Daa ullullu' pa'bannetauam," anna iko sianna' duka' si ullullu' pa'bannetauam. Si ungkahidi'koa' indo pa'pasusiam si napenombai tau, moi kela daa iko sianna' duka' si umbokoi indo pangkakka' illaam banua si naongei menomba. 23Si ussengkengangkoa' Pepaondonganna Musa, moi kela daa si umpa'basisii leko'a' Ia Puang Allataala aka tä' si untuhu'ia' pahentana. 24Abana sihondoi pa'palakoammua' indo puha tisuha' illaam Battakada Debata naua: "Pa'palakoammua' inggannakoa' to Yahudi nasuhum untelle Puang Allataala taianna to Yahudi." 25Maka' untuhu'i manappakoa' Pepaondonganna Musa, iya deem too duka' gunana indo disunna'koa'! Sapo' maka' tä'koa' untuhu'i issinna paondom ia too, iya moi too la saidi' tala deenni gunana indo disunna'koa'. 26Maka' hapanna deem taianna to Yahudi tä' disunna' sapo' untuhu'i issinna Pepaondonganna Musa, mannassam tia anna la naangga'um Puang Allataala sihhapam puham disunna'. 27Maka' susi, iya indo kamanuhusanna to tä' disunna' la umpakaleänganna' kasalaammu inggannakoa' to Yahudi lambi' dipassalakoa'. Aka deenna' iko pepaondongam sola sunna' la mala umpehhondoi, sapo' tä' dia' untuhu'i issinna. Anna tä' ia deem disunna' taianna to Yahudi, sapo' ia leko' di untuhu'i issinna Pepaondonganna Musa. 28Aka indo to Yahudi si'da-sia, battu diua umma'na Puang Allataala, taia tia la sanganna bäbä nakaeto-etongam, sapo' indo diuaam to Yahudi si'da-sia to malolo penaba dio olona Puang Allataala. Susi toi duka' indo diuaam disunna' si'da-sia, taia tia indo disasa' bäbä bale diuaam, sapo' disunna' illaam penaba battu diua puham ditandai mendadi umma'na Puang Allataala. Anna iam too pengkähäna Penaba Maseho, taia kahana untuhu'i indo Pepaondonganna Musa to puha tisuha'. Tau susi ia too moi anna tä' la napuji padanna hupatau, sapo' la napuji ia Puang Allataala.


c: text/html

text: 1O inggannakoa' solasubungku, maka' deenna' ullambi' padammu to matappa' umpogau' dosa, indo to tubongkoa' situhu' pantettena Penaba Maseho la umpakilalaa' anna mala ma'pasule sule lako lalam kamaloloam. Sapo' la umpakilalaa' sola kamalunäsam penaba anna kasa'bahasam. Anna la unjagaikoa' kalemu indana iko sianna' duka' la maelo' ma'pogau' susi. 2Anna la sipamoloikoa' mesa sola mesa umpassam kamabandasam. Aka maka' umpateemmia', iya untuhu'ingkoa' too pahentana Kristus. 3Sapo' maka' deem tau ussanga-sanga kalena anna setonganna tä' sihatam, tau ia too umpasalanduam kalena. 4Si mesa-mesa tau pahallu la umpesi'dinni pa'palakoanna. Aka maka' mapia, iya mala napotilalla'. Sapo' tä'um manggi' napasipetua' pa'palakoanna tau senga'. 5Aka si mesa-mesa tau la ma'kale ia duka' umpalako oloanna. 6Menna-menna deemmi untahima pepa'guhuam diona Battakada Debata, la pahallu duka' tau ia too muitaam katuboanna indo to umpatudui battu diua la nabeem ia piha indo to naampuam. 7Daa umbulinna'. Aka Puang Allataala tä' mala dipopaningoam. Aka iai too tatanam, ia siam tia duka' tapuppu' buana. 8Susinna ke ma'pogau'ki' untuhu'i sipa' dosata, iya buana ia too la ullambi'ki' kamateam, anna maka' ma'pogau'ki' situhu' pa'elo'na Penaba Maseho, iya buana ia too la ullambi'ki' katuboam sule lako salako-lakona, kahana nabeengkia' Penaba Maseho. 9Dadi daa ummali-malisanna' umpogau' kamapiaam. Aka maka' tä'ungki' deem monda umpogau' kamapiaam, iya la nalambi'kia' duka' buana illaam wattu puha dipa'tantu. 10Dadi sumala deempi wattu, iya la pahallua' tapake wattu ia too umpogau' kamapiaam lako ingganna hupatau, la'bi-la'binna lako solasubunta to matappa'. 11Pengkalesoi manappaia' inde kasallena pantuli' aka ma'kalemä' pole' untuli'i. 12Indo to maelo' umpatenggem kalena diona kaha-kaha di lino, tau iam too indo maelo' la umpassakoa' disunna'. Ia anna napateenni aka mahea' la nadahha to Yahudi, indo si keaha' ke diuai anggam mala tau dipomalolo ke ungkatappa'i tau Kristus to puha mate yabo kaju sitambem. 13Anna indo tau susi ia too moi anna untuhu'i diona sunna', sapo' tä' siam duka' untuhu'i asam ingganna issinna Pepaondonganna Musa. Sapo' napeä lalanna la disunna'koa' anna mala deem napa'polalanni tenggem nasi'dim ke untuhu'ia' pepatuduanna. 14Sapo' di kaona kao mannassa anna tä' kuaku la kutenggengam aka-aka senga' sulibanna indo puha napogau' Debatanta Yesus Kristus yabo kaju sitambem, iam too la kupa'kasallei. Indo anna dipatei Kristus yabo kaju sitambem, sihhapannä' duka' mate sola Kristus nasuhum tä'um deem kupaillaam penaba pole indo si napohäena to tamuissam Kristus; anna susi siam duka' tä'um deem napaillaam penabaä'. 15Aka disunna' daka tau tä' daka tau disunna', setonganna tontä bäbäm dio olona Puang Allataala aka taia dipaitoo'na. Sapo' anggam pahallu dipaitoo'na la mendadi tau hupatau bakahu. 16Anna ingganna tau to untuhu'i pepatuduam indo to dipaitoo'na la namana' Puang Allataala kamasannangam anna pa'kamase. Ingganna tau ia too sipäto' disangai to Israel si'da-sia, battu diua umma' to napilei Puang Allataala. 17Mane deenni kuua: tä'um mala moi podo la mesa tau la umpomasussa poleä'. Aka budam bila' lako kaleku tandana pentuhu'naä' Puang Yesus. 18O inggannakoa' solasubungku, handandanni Debatanta Yesus Kristus untamba'koa' pada-pada. La sule lako hi too. Padam too.

robotstxt: allowed

filter: keep


text:
Kitta Katubba Pa’lappassang Rumallang tahun 1431 H / 2010 M Battu ri Dewan Pimpinan Pusat Wahdah Islamiyah
MA’NANNUNGANG ILALANG RELLANA ALLAHU TA’ALA KARAENG LAMMOROKA NAMANGNGAMASEANG
Uru-urunayya kana’
Tena kana siratang, kanang- kanang lani pau, passangngali kana Sukkuru Pammujita, ri karaeng Malompoa, Sanrapang kana pannyungke, bicara pappakariolo, kana malabbiri angngimbolong makna masarro malompo’ maluara tampaserena. Sukkurukki lanri lebbatta nasare pakkasia mabaji, iareka nikmat, baji na barang-barang kammaya tompa Tappa massing niaka ribarambanta’ lompo taenaya passanggaenna, ajjari saba naki nia ngaseng a’ra’pungang ammempo abburung-burung ritampaka anne, naerang muri-muri. Ammujiki nasaba ataki ri Ia’ Karaeng angkammai sikontu alanga, Karaeng anjaria ero’na ‘ kuasa ri tunggala ta’se’re-se’rea , karaeng siratanga nisomba’ nipappalakki siagang nipakkusiangngi allo bangngi. Allahu akbar 2x Walillahilham Tau toa siagang saribbattang tunipakalakbirika gaseng niaka hadere
1
takabbere angngeranga kana ta’kimbolong takabbere nabassukanga lila annarrusu ri ati maci’nong angngerang dinging-dinging. suara ta’muri-muri. anne alloa.
“… siagang pa’cukku laloi bilanna puasanu nanu ppakalompo ri karaennu saba le’ba naserenu pappijo’jo dasi na dasi barang nia’jako sukkuru”. Naki ma’nannungang tuli a’jari. nutea’ lalo ta’liwa-liwa. nani langngere’mo sa’ra. sitojeng-tojengna Karaeng malompoa masarro naissengi ri apa niaka nugaukang “.rimangkananna . naki massing sikatutui sipakainga. takabberena ammurusu ri pa’rasangang ammutusu attangnga langi naerang anging sa’ra rikasa’ra’kanna . rannu saba ganna’na puasana. saba parentana karaeng malompoa . Takabbere sibali-bali anggalluru attangnga langi.
“ apaji nanu to’dopuli lalo ri katojengang ri apa le’baka napassuroang menge rikau ke’nang siagang ri tau tobaka . ri pa’lappasang rioloa. se’rea anak sipammempoang inji tau toana. kaikatte lagi tani asseng kalabbusanta . ta’lappasa ri jekkong nawa-nawa. Ri kajariang kammayami anne. inaimo ati tapacce . dinging-dinging pa’maitta. maeki nani pajjari pappilajarang. maeki nani paccukku tappatta. Bella ri gau salah. Ma’nannungangki appakalompo.pa’mai tadinging-dinging. (Hud : 112)
2
. ‘bellami ri passimbangenta ka’limbammi riaanja lingka ri padataring ri pa’rasangang ma’nannungang Tania kala’busanna . lanri niana niu’rangi rewasa le’ba laloa. ri tallasa katallasanta ri kampong pa’linoanta ri tompo’na anne lino
Allahu Akbar 2x Walillahilham Ri anne kamma. 2 : 185) Ikatte mami massing niaka ri lino. anne kamma tenami risa’rinta tani cini rupanna tani langngere sa’ranna. katenapa nasiapa sallona. se’rea baine siagang inji bura’nenna. Subu-subu dudu inji. appakalompo Attakabbere’ se’re kana najului. sileomi rannu nyawana. (QS. Insan Rabbani. akjari tunipinawang ri tunggala kana gautta. Assalawa ki’pabattu sallang ri Nabbita’ Na’bi jo’jo’na Karaeng Malompoa. a’kumpulumi umma islanga sibatu lino’ a’rappungang a’gompo-gompo. tugguru je’ne matanta. Ganna ruana’ maeki naki tuli nia ampakabiasai massing kalenta. to’doppuli ri panynye’reanta kippakatangkasa ri gau dosa kisipainga ri gau narellaia Karaeng La’birika namangngamaseang. ta’le’basa ri teka kodi . nakigassingmo ta’sunge’nge. naki pattojeng panynye’reanta dasi na dasi barang katambanji mallatta.
apaji naki sabbara lalo ilalangna tuli a’gau baji. Allahu akbar 2x Walillahilham Apaji na’jarimo jamang-jamang . nipa’bulosibatangngimi teka kodia. Maeki nani lappa lima bajunta. Lunturu’mi pangngajaranna agamaya kaburu’mi syarea’ka. ri gau pakkalinoanta ri ekonomita. ri pangngajara’na Na’bita. bajikami nikana kodi. saba anjo pammarentata sanrapangi rupa carammeng tumabuttaya . angnganiang gau baji abbulo sibatang accera sitongka-tongka ampakasalamaki pa’rasanganta. naki jari jarung kalli pangngala. nicini’mi tasiratanga nicini. kamma nakaya karaeng malompoa :
“ Siagang kammayaminjo napa’jari ripa’simbangenna ke’naning tau bali’ballangnga a’jari bela-belana iareka pammarentana battu ripa’simbangenna saba panggaukanna tonji “. pamminawangngang angngeranga katarompokang . kijagai baji-baji kiboli ilalang tampa majarre. lappaenteng kana tojeng. assallerang tommi gau tuna taniaka siri’na. Rigau kammayami anne masarro masiratangmi pammarentaya bella ri gau salah batunna kana koruptorka siratangmi ta’tinro amboyai timungang passulukanna negarata battu ri majaiya masaalah : ri pa’simbangenna kompor gaska tenapa nale’ba batuiseng rimaraengngannayya. naki tea takkaluppa ri gau’na pa’rasangang labattua ripadataring Allo ribokona Karaeng kammaya Ero’na. apami sallang kajarianna. Nipassamaturukimi sipa’ jekkong nawa-nawaya. iamintu oloanna mabajika oloang narellaia karaeng malompoa. antimbo ruku’mi sipa kodia rapang pippisi ri bosi-bosiya . apaji naki katutui . Apami sallang kajarianna pallinoang tabiasayami sallang lakajariang ta’bale’mi sallang linoa kakodia nikana baji. (QS. ri amala mabaji ri gau katarompokang ri kana tojeng tanaleo gau salah. A’jari tunipinawangmi gau salaya. naki tea tong takkaluppai. namassing kijagai kaniakkanna. nisa’belammi pakkaletutuna tupanritaya tanipilangngeri panggappana tucara’detta. ampabetai agamata. ambunduki salayya. susami niboya oloang kana tojenga. ma’nannu gang lalang tappa tuli’ gau kuntu tojeng. Syarea ampakatinggi kaniakkanna rupa tauwa. Umma islang niaka hadere Ikatte ngaseng ritampaka anne tuni pilei ri Karaeng malompoa massing nasare pa’pijo’jo . tamakullemaki lari rikajariangna umma Islanga. Passangngali antamaki attangnga. sukkarami ni gappa rurunganna gau mangngeranga kabajikang.Allahu akbar 2x Walillahilham To’dopuliki ri syarea’na Islanga. bori pammantanganta. *. Iaminne rewasaya. naki basse lipatta. angngangkaki deraja’na tumabuttayya. Eeh … ikambe ngaseng tumabuttaya ri tau niparentaya kiu’rangi kania’kanta . Al An am : 129) 3
. solla naki bella ri tuna kasiasi. A’jari jarung teka kodia a’jari pintala’tommi tujekkong nawa-nawaya.
anak rimang ri tau toana. belo-belonaki lino teaki ma’ring najina pammanrakinna burannea baji kananna. sanrapang Ali Bin Abi Tholib tucara’de’na agamata .
Rioloang takutongko’na katubbaku rikala’busang ceramaku appasanga rikatte ngaseng ri bura’ne siagang baine ri ana siagang tau toa punna le’baki sallang rumallang ri le’banna khatubbaya ri wattunta jamataeng sipammoporangki massing ri dosata.siagang ri pa’simbangenna. sassalalang tattappu’mi sallang kalenta garring Tania balleanna erokki sallang mate nataero allampa nyawata . karumallang labattua ri gau’na tampolea tena tompa tantuanna. kanang-kanangki nisa’bu punna baji gau-gautta lammorokki niu’rangi punna sukku agamata. kapunna repakki sisala-salah singkampongki sallang tasipakatau. maiki naki massing ampaccukkuki amalatta . Apami sallang kajarianna punna naallemo tasiratang naalle nakajariang tojeng tommo nasikalinna bokojilampanna. Umma islang niaka hadere … Eeeh… ikambe ngaseng ana mudaya ikatte ngaseng penerusnaki agamata bangsata .
“.*. siampi tasipammanaikangngi sitette gantiro tasipangngallea pepe sitinrangngang palang tuka sipangngammukang taipalolo . ikatte bainea balangpareka ri burannenna siagang ikatte burannea tinggi langgaya ri bainenna sikatutuiki sikalabini rimang sibatu balla sileporang bangngi allo. sallang lana tabaki pa’kuta’nang ri allo ribokona Karaeng Malompoa : kemai kila’busu masa mudata ‘ lanri kammanaminjo ki pare laloi masa mudata a’gau baji amal sholeh. ikatte tau toaya teaki ero najina . punna kajarianmo kamma ya ammayumi sallang rapanga tani pinawang mania tommi bontoa angngalle kappo manaung tommi kappoka angngalle bonto. teaki ma’ring nakelo kagassing nakana mange assikolah nangngaji nari tanjungja ammenteng. tuli nipau nibicara ampe-ampeta.kipa’jarilaloi anatta. Mus’ab Ibn Umair . kamma ri pappasanna Nabbita : “appuasaki annang allo ri anne bulanga. anak sholeh . Appakkaletutua ri kattengaseng tau tuaya. Ikatte bainea bentennaki kamponta. Teaki ero sigenra-genra ripassabakkang sike’de dudu. Ikatte tau towa balangpareka riana’na ri ana’ jari taunta belo-belona matanta bunga-bunganna atinta kiajaraki ri agamaya ri gau kuntu tojeng barang ante kamma na’jari anak sholeh. *. Bulan rumallangnga anne kamma niami ammaliang bella ri passimbangenta a’lampami tamassaile abboko rikatte angngerangi catatan puasata sassalalammi tau balangpareka ri puasana ranggaselami tau tagannaka tarawena amala baji nasike’de dudu tonja. Inai – Nai Tau anrurungangi puasa rumallanna siagang puasa annang allo ri bulan sawwala sanrapangi tau puasa sitaung sallona (HR Muslim ). najallomi sarenna nakusissing batang kalenna. ri molkaji ammo’joro tani asseng panggaukanna . Susami sallang pa’samaturukanga bellami julukanaya allanynya tommi parekanna bajika ri boritta.
4
. anjo ana jari taunta belo-belona atinta panrannuang rikatte battu ri Karaeng mala’birika namangngamaseang . ribokota amma’risi.
Kisarea karaeng kalompoang nyawa solla kugau baji mange riia. Ooo… karaeng taenayya pajjuluanna … ki pa’jarilaloi ana jari taungku belo-belo rimatangku ki pa’jarianga anak sholeh .
5
. niondang ri kamponna ritau tale’baka rella ri agamata karaeng.. angkuasai lino kammaya tompa akherat.
Eeee….Ri allo mala’birika anne maeki naki ammotere angkusissingi massing atinta amparessai batang kalenta antekamma kale’bakkanna . Ri anne alloa sujjuka ri dallekanta rimajaina dosaku karaeng . Ooo… Karaeng Mala’birika… kijo’jokanga ma’nassana tojenga se’re katojengang kilopoanga atingku lamminawang . Karaeng malammoroka namangngamaseang ri Katteja Karaeng appala pa’lengu ri Susana tallasakku kilomo-lomoang laloi dakkaku kisarea pangngamaseanta . kipakasingarranga ri ma’nassana kodia se’re kakodiang naki pakalompo nyawako bella ri anjo kodia. angkatuowa siagang pacce ampakalompoa ri kamase sileporang sabbara tu’guruki je’ne matanna karaeng saba gaukku .Eee Karaeng ku. kuassengikaraeng rimajaina salangku kipammopporanga karaeng ikatteji siratangkupalapammopori . Riruayya tumangnganakkanku attalasaka iareka le’ba matea iyami saba karaeng naku asseng kalompoanta. pasalamaka ri lino karaeng kammaya tompa ri allo riboko-Ta. kipa’jari agamaku karaeng pangnala ri tunggala urusangku.. ri Afganistan siagang ri tunggala pammantanganna . anne alloa karaeng rannuwa nasannang nyawaku. ooo … karaeng taena nakkulle kubalasa pakkatuona passangngali pappala doangku ri Katte karaeng. Ooo… karaeng malompoa … anrinni . kitolongi umma islang niaka ri Palestina . . Kipammopporangi dosana kasarei pangngamaseang kipammopporangi le’ba matea. Sileo ranggasela paccei atingku karaeng kania inja sari’battang julu agamaku tamakkulle tasampangmi allappasa .. ri Katteja anynyomba karaeng baji ku assenna jaina passareta pangngamaseangta mange rinakke kuassengi karaeng inakke majai gau salangku kipammopporanga karaeng taena karaeng mammopporo passangngali Ikatteji Karaeng. ki tuntungi niaka inja attallasa.. maeki naki ka’rang sombalatta naki gunciri gulinta kitangkasi nawanawanta kipakalompomi tekatta kissamaturu mammuji appakalompo sukkuru appakatuna kale ampassareang leko sike’keki kalenta naki pala doang ri Karaeng malammoroka namannarima toba.
“… Ooh . Karaeng Malompoa ikatteji karaeng angkammai langika na buttaya .
… amin …amin…amin
Wassalamu alaikum warohmatullahi wabarokatuh.Ooo… karaeng kisareang laloa ri tompo’na anne lino iangaseng kabajikanna siagang kabajikanna allo ribokota kipakabellalaloa battu ri pammanrakinna pepe’na naraka .
6
.


text: 1Menna-menna ungkatappa'i naua: "Puang Yesus To puha dilanti' la mepasalama'," tau ia too änä'nam Puang Allataala. Anna menna-menna ungkamasei Ambeta, tau ia too ungkamaseim duka' änä'na Ambeta. 2Maka' ungkamaseingkia' Puang Allataala anna tapalakoia' pahentana, taissammi taua ungkamaseingkia' änä'na Puang Allataala. 3Aka maka' tatuhu'i pahentana Puang Allataala, iya takamaseim too. Anna indo pahentana tä' mabanda', 4aka ingganna änä'na Puang Allataala untaloi ingganna kakadakeam illaam inde lino. Kamatappasantam too lako Puang Yesus anna malangki' untaloi kakadakeam. 5Mennangka mala untaloi ingganna kakadakeam inde lino? Anggam tia to ungkatappa'i naua: "Puang Yesus Änä'na Puang Allataala." 6Yesus Kristus-um too sule ditedo' uwai anna umpatitollo hahana. Tä' sule angga mandi la ditedo' uwai, sapo' ditedo' uwai sola umpatitollo hahana. Anna Penaba Masehom too ussa'bii, aka abana malolo sipa'na Penaba Maseho. 7Aka deem tallu hupa umpatappa'i diona Yesus Kristus: 8Penaba Maseho, uwai pantedosanna, anna haha titollona; inde tallu hupa, tä' deem sisala passa'biinna. 9Aka passa'biinna duka' hupatau anna dikannanganni, damoaham ia passa'biinna Puang Allataala, aka ma'kalem ussa'bii diona Änä'na. 10Menna-menna ungkatappa'i liu Änä'na Puang Allataala, tau ia too umpaillaam tambu'um kasa'biam ia too. Sapo' menna-menna tä' ungkatappa'i Puang Allataala, tau ia too ussangai Puang Allataala kaua-ua bäbä, aka tä' nakatappa'i passa'biinna diona Änä'na. 11Anna iam too inde passa'biinna naua: Puhangkia' nabeem Puang Allataala katuboam sule lako salako-lakona, anna Änä'nam too kabuttuanna indo katuboam ia too. 12Menna-menna deem kasilombunganna Änä'na Puang Allataala, tau ia too ullambi'um indo katuboam. Sapo' menna-menna tä' deem kasilombunganna Änä'na Puang Allataala, tau ia too tä' ullambi' indo katuboam. 13O inggannakoa' to ungkatappa'im sanganna Änä'na Puang Allataala, kutulasangkoa' illaam inde suha' anna mala muissam si'da-si'daa' muua: "Ullambi'ungkam katuboam sule lako salako-lakona." 14Anna tä'kia' la bata-bata lako olona Puang Allataala, aka takatappa'i la nahingngiam pelauanta ke tapelaui situhu'na pa'elo'na. 15Anna maka' taissammia' taua la nahingngiam ingganna pelauanta, iya la taissammia' too duka' taua taampuammi indo pelauanta. 16Maka' deengkoa' muita solamu to matappa' umpogau' dosa, la umpa'sambajanganna' längäm Puang Allataala, anna mala Ia umpatepui sule katuboanna. Sapo' tä'koa' kuuaam la pahallu umpa'sambajangam indo tau to umpogau' dosa la mebaba lako kamateam sule lako salako-lakona. Aka deem tau ma'pogau' susi. 17Ingganna gau' kadake sangngim dosa. Sapo' deem dosa tä' la mebaba lako kamateam sule lako salako-lakona. 18Taissammia' taua menna-menna mendadim änä'na Puang Allataala, tau ia too tä'um la si umpogau' dosa. Sapo' pengkähänganna tomahajanna setam la najagai liu Änä'na Puang Allataala anna mala tä' nababa bulim. 19Taissanna' taua änä'nakia' Puang Allataala, anna taissam toi duka' taua ingganna to tamatappa' nakuasai ia tomahajanna setam. 20Taissanna' duka' taua sulem Änä'na Puang Allataala anna nabukkaiammakia' penabanta, nasuhum malakia' muissam indo Puang Allataala si'da-sia. Iya sakalebungkia' Puang Allataala si'da-sia anna Yesus Kristus Änä'na. Iam too Puang Allataala si'da-sia anna iam too katuboam sule lako salako-lakona. 21Oa' änä'ku, la unjagai manappakoa' kalemu indana umpenombaikoa' debata taia Debata si'da-sia. Padam too.


text: 1O Teofilus, illaam indo uhuna suha'ku kupomakalesom ingganna pa'palakoanna Puang Yesus susi pengkähängam nakähä, susi pepa'guhuam napalanda' 2sule lako allo naongei tiäkä' längäm suhuga. Wattunna anna tä'pi längäm suhuga, sola kakuasaanna Penaba Maseho umpakahi'di ingganna suhona to puha napilei indo la napogau'na. 3Puhai mate, kapuhaammi umpa'paitaam kalena lako ingganna suhona. Anna umpogau' toi buda tanda anna makalesoi diua tubo sule. Aka appa' pulopi allona naolaam si umpellambi'i suhona anna natulasanni diona kapahentaanna Puang Allataala. 4Pissam wattu ma'hempum oom mangngande sola suhona anna napakahi'di naua: "Daa umpelleia' Yerusalem. Ampaia' pa'dandianna Ambeku umba susi puha kutulasangkoa'. 5Aka Yohanes uwai ia napake mantedo', sapo' ikoa'-iko tä'um la masäe anna dipatamaingkoa' Penaba Maseho susi ditedo'." 6Wattunna anna ma'hempunni Puang Yesus sola suhona, mekutanam suhona naua: "O Debata la temongka umpake'de' sule kapahentaantaa' to Israel-kia'?" 7Natimba' Puang Yesus naua: "Aka anggam Ambeku umpa'tantui, tä' iko manggi'a' muissam aka ia too kakuasaanna Ambeku. 8Sapo' ikoa'-iko la dibeengkoa' kakuasaam ke sulem Penaba Maseho la ungkuasaikoa' anna la mendadikoa' sa'bingku dio Yerusalem, lembäna Yudea, lembäna Samaria, anna sule lako lili'-lili'na lino." 9Puhanna ma'tula', tiäkä'um längäm lawwa naita suhona lambi' nahehunni gabum sampe tä'um landa' naita. 10Mentongaipi längäm langi' indo suhona ma'petua', iya muita ham dua tau ma'poheba mabusa dio ampe'na. 11Iya tappa ma'kadam indo tau naua: "O to Galilea akanna sikadehekoa' ma'petua' längäm langi'? Indo Puang Yesus tiäkä' längäm suhuga napelleikoa', Ia siam la ma'pasule sule yabo mai susi inde muitaa' temo." 12Iya ma'pasuleim indo suhona le'ba' lako Yerusalem mengkalao dio mesa tanete disangai Tanete Zaitun sikahuku' siam Yerusalem. 13Iya landa'i, le'ba'im längäm mesa lotem, ongeam si naongei tohho Petrus anna Yohanes, Yakobus anna Andreas, Filipus anna Tomas, Bartolomeus anna Matius, Yakobus änä'na Alfeus anna Simon (to mentama kakalebuanna to umbali kapahentaanna Roma) anna Yudas änä'na Yakobus. 14Sangngim manontom umpamesa penaba ma'sambajam sola sanaka-naka baine, sola Maria indona Puang Yesus, anna solasubunna Puang Yesus. 15Allo eta too ke'de' Petrus illaam alla'-alla'na solana to ma'hempum, umbai' la si sahatu' dua pulo tau budanna, anna ma'kadai naua: 16"O inggannakoa' solasubungku, ganna'um issinna Suha' Maseho, indo napalambi' Penaba Maseho napalombum Daud, diona Yudas to ummatalalanni to ussakka Puang Yesus, 17moi anna yolona to dihekem duka' solaki anna to mangngala taba duka' illaam pengkähängangki." 18(Indo doi' sahona Yudas umpogau' kakadakeam puham naalliam sangngenam litä'. Iya etam naongei tappa lumbä lambi' tigontam tambu'na. 19Anna kaha-kaha ia too naissam asam tau dio Yerusalem lambi' indo litä' nasangai situhu' tula'na "Hakal Dama" kalembasanna |iLitä' Haha|r.) 20"Aka puha tisuha' illaam suha' Pampujiam naua: 'Päbäi mammi lo'bä ongeanna anna päbäi memase-mase;' anna: 'La naala tau senga' babanganna.' 21Dadi la pahallu diala mesa tau la uhhängännikam illaam mai alla'-alla'na indo to si kipasola liu indo anna solapakam Puang Yesus napahandu' dio pantedosanna Yohanes, sule lako allo naongei tiäkä' Puang Yesus längäm suhuga napelleikam, anna mala pada-padakam ussa'bii diona katuboanna sule." 23Iya sikanatuhom dua tau isanga Yusuf si diuaam toi Barsabas (anna si diuaampi liu Yustus) anna kaduanna isanga Matias. 24Iya ma'sambajannim anna melaui naua: "O Debata, iko ullosa tama penabanna si mesa-mesa tau. Tuhoi mennanna la umpoelo' inde dua tau 25la umpake illaam inde pengkähängam la mendadi suhomu la umbala' Yudas to untampe inde pengkähängam, aka lakom ia lembä bolom la sipäto'na naongei." 26Sikanaundim indo dua tau, iya Matias nahua la uhhängänni indo to sapulo mesa suhona Puang Yesus.


text: 1Mane deenni, o inggannakoa' solasubungku, pahallua' muissam indo to puha dadi inde propinsi Makedonia kahana pa'kamasena Puang Allataala mengkähä illaam kalena issinna ingganna jumaa' inde. 2Aka moi anna puham muoloi pa'sändäsam mabanda' anna sangngim to handam mase-mase, sapo' sangngim ponno mandi katilallasam anna matutu umpassubum doi'na la dibeem to mase-mase senga'. 3Kuita sola matangku buda punala aka-akanna napassubum, moi indo la napakena. Tä' deem disua, 4sapo' nakekke' bäbäkam naua: "La mala hakakam duka' mangngala taba umpamoloi solasubunta to matappa' dio Yudea?" 5Indo napogau' la'bi ia anna indo kipemmitai. Aka handam uhuna silele umbeho kalena lako Debatanta, mane lakoi kami', aka situhu' pa'elo'na Puang Allataala. 6Dadi tappana muitakam kamapiaam penabanna to Makedonia, tappa kisua pole oom Titus matim. Aka Titus-um too umpahandu'i indo lessu' uhhempum doi' itim la dipamoloiam to matappa' dio Yudea. Iam too anna kisuam matim la umpatahhu' indo pa'pogausam mapia itim jumaa'mua'. 7Mentondom puhakoa' iko illaam ingganna-ingganna sia, susinna: matoto' kamatappasammua', manähäkoa' ma'tula', mandalam kapaissangammua' diona Puang Allataala, maelo' si'da-si'dangkoa' umpogau' la sihatanna dipogau', anna tä' deem la pada pa'kamasemua' lako kami'. Iam too anna kiuam: handam mapia ke mentondom puhakoa' duka' illaam umpamoloi padammua' to matappa'. 8Tä' diua kupassakoa' la umpalako kaha-kaha ia too. Sapo' kutulasangkoa' indo kamelosanna to Makedonia umpamoloi padanta anna mala umpotandenganna' umpalako. Iya la kuissammi too kuua mengkalao illaam si'daa' unä' penabammu indo pa'kamasemu. 9Aka muissammia' muua nakamasei si'da-si'dakia' Debatanta Yesus Kristus. Aka moi anna to makäkkä'i, sapo' ahu' umpopemase-mase kalena aka la napamoloikoa' anna mala indo kapemase-maseanna nasuhum malakoa' mendadi to makaka di ada'. 10Situhu' kao pikkihangku diona indo uhhempum doi' la dibeem lako to mase-mase, la mapia ke umpatahhu' mandanna' indo to umpahandu'a' taum lessu'. Aka abana ikoa' handam yolo muinaba-nabai anna umpahandu'i indo kaha-kaha ia too. 11Dadi mapia ke umpasuppi' mandanna' indo pengkähängammu lessu'. Umba susi deenna' kamelosammu umpahandu'i, susim too duka' la pahallu deenna' kamohäeammu umpasuppi'i situhu' kapa'belaammua'. 12Maka' mengkalao illaanna' unä' penabammu maelo' ma'pebeem, iya la natahima Puang Allataala indo pa'pebeemmu situhu' deenna lako kalemua', tä' situhu' pa'dena lako kalemua'. 13Tä' kuua la dibanda'ikoa' iko anna dihingnganni ia solamua'. Sapo' kuua la mapia ke pada-padai katuboammua'. 14Illaangkoa' iko wattu kabosasam tentomai, dadi la umbelaa' iko umpamoloi indo to kakuhängam. Maka' hapanna deengkoa' duka' kakuhängam dako' anna bosa' opi ia, iya napamoloingkoa' duka'. Maka' susi, iya la pada timbammokoa' sipamoloi anna pada timbam toi katuboammu. 15Dadi indo to buda pallolonganna tä' la napopela'bi bäbä, sapo' la umpamoloi solana anna mala tä' kakuhängam umba susi tisuha' illaam Battakada Debata naua: "To buda pallolonganna tä' la mela'bi, anna to saidi' pallolonganna tä' la kakuhängam." 16Dipuji Puang Allataala aka umpatigaha' duka' penabanna Titus susikam maelo' si'da-si'da la napamoloikoa'! 17Aka tä' angga maelo' matim aka kisua, sapo' abana mengkalao illaam ia duka' unä' penabanna maelo' la napamoloikoa' lambi' nakattum la matim. 18Deempi duka' mesa solasubuntaa' kisua matim la umpasolai Titus. Tä' ia deem pada sanapa'kasallei ingganna jumaa' kahana umpalako manappa indo pengkähänganna umpa'pakahebaam Kaheba Katilallasam. 19Tau ia too tä' angga la napamoloikoa' itim, sapo' puham duka' napilei ingganna jumaa' inde la napasolaikam illaam pa'laoangki lako Yudea. Aka la lakokam umbaba indo ingganna doi' la dipamoloiam lako to mase-mase dio anna mala dipa'kasallei Debata, anna duka' mala tandaam diua maelo' si'da-si'dakam umpamoloi solata to matappa'. 20Kipaellä' kihempum sampe kipalanda' manappa indo doi' pada budanna la dipamoloiam lako to mase-mase. Aka kiua indana deenni napa'polalanni tau napasalakam. 21Aka kipeä lalanna anna ma'palako malolokam tä' angga mandi dio olona Debata sapo' duka' dio olona hupatau. 22Deem polepi mesa solasubuntaa' kisua matim la umpasolaia' Titus. Pembudam si kipangngitai, iya abana bassa' si'da umpalako pengkähänganna Puang Allataala. La'bi-la'binna temo mohäe la napamoloikoa', aka nahannuam si'da-si'dakoa' la muaku umpamoloi solata to mase-mase. 23Indo Titus abana sababangangku ia, si napasolaiä' mengkähä umpamoloikoa'. Anna indo ia solasubuntaa' dua to umpasolai Titus, iya pesuana ia ingganna jumaa' inde. Anna tau ia too umpa'kasallei Kristus illaam ingganna pa'palakoanna. 24Dadi, kipelau la untahima manappaa' indo to tallu anna mala naissam ingganna jumaa' naua to ma'kamase si'dakoa', anna mala ingganna indo si kitula' mapiaangkoa' ma'tandaam diua tappa'.


text: 1Illaam inde suha' kituli' diona To inna deemmi pempom dio mai. Puham kiita sola matangki, kihingngi sola talingangki tula'na. Kianda'im sola limangki anna kiitam pa'palakoanna. Iam too Kada To Mepatubo. 2Katuboam ia too puham dipa'paitaam anna kiitam kami'. Iya kisa'biim anna kipa'pakahebaam indo katuboam to la tontä liu sule lako salako-lakona. Indo katuboam sitimä sola Ambeta mengkalao dio mai anna puhangkam dipaitai. 3Iai too puha kiita anna kihingngi, iam too kipakahebaiangkoa' anna malakia' mesa illaam kakalebuam. Aka kami'-kami' sakalebungkam sola Ambeta anna Yesus Kristus Änä'na. 4Kitulasangkoa' indee anna mala sundum anna sule lako kakassiangki. 5Iam too inde kaheba kihingngi dio mai Yesus Kristus kipakahebaiangkoa': Indo Puang Allataala kamasiäsam battu diua kamapiaam anna tä' deem kamalillingam battu diua kakadakeam illaam kalena. 6Maka' taua: "Sakalebungkia' Puang Allataala," sapo' tubo illaam dikia' kamalillingam, iya taägä'i hia' tia isanga aka tä'kia' ma'palako situhu' kamaloloanna Puang Allataala. 7Sapo' maka' tubokia' illaam kamasiäsam susi kamasiäsanna Puang Allataala, iya sakalebungkia' too anna ingganna dosata nabaseiangkia' haha titollona Puang Yesus, Änä'na. 8Maka' taua: "Tä'ki' deem madosa," iya umbaba bulingki' kaleta anna kamaloloanna Puang Allataala pa'de illaam kaleta. 9Sapo' maka' taakui dosata längäm Puang Allataala, la tontä Ia manontom umpasule lako pa'dandianna anna ma'palako situhu' kamaloloanna, nasuhum la naampunniangkia' dosata anna nabaseiangkia' ingganna pa'pogau' kadaketa. 10Sapo' maka' taua: "Tä'ki' deem madosa," iya iam tia isanga ussangaiki' Puang Allataala kaua-ua bäbä anna tä' tapaillaam penaba kadanna.


text: 1Inggannakoa' änä'-änä', la manuhu'koa' lako ambemu sola indomu aka abana inna la sipäto' napogau' to ungkatappa'im Debata. 2La umpa'kasalleikoa' ambemu sola indomu. Iam too uhuna pahentana Puang Allataala napasitonda pa'dandiam naua: "Anna malakoa' kehongko' anna mahendem tubo illaam inde lino." 4Inggannakoa' solasubungku to titanam ambe, daa umpomasussa penabanna änä'mu. Sapo' la umpaliaha hia sola pepatuduam anna pepakilalaam dilambi' illaam Battakada Debata. 5Inggannakoa' to diposabua' la untuhu'i manappakoa' pahentana puämu illaam inde lino, anna la umpengkahea'i anna umpa'kasallei. Ingganna pahentana la umpalako sola unä' penaba sambulo-bulo mato-mato Kristus umpengkähängam. 6Tä' anggam anna la majulu'koa' ke sitingngajokoa' aka muua: "Anna malaä' napuji puäku." Sapo' aka sabua'nangkoa' Kristus, dadi la untuhu'ikoa' pa'elo'na Puang Allataala sola ponno penaba. 7La umpalako manappakoa' pengkähängammu mato-mato Debata umpengkähängam, tä' angga mandi hupatau. 8Aka muissanna' muua ingganna hupatau, susi sabua' teem taianna sabua', la tungga' nabeem Debata sahona situhu' pa'palakoam mapia puha napogau'. 9Anna inggannakoa' to dipopuä, la ma'pogau' mapiakoa' duka' ke muoloikoa' sabua'mu. Anna tä'unna' la si umpakahea'-hea', sapo' la ungkilalai hia' ia muua: "Mengkalao kao sule lako sabua'ku, deem mesa puäki yabo suhuga, tä' ia deem pa'se'la-se'lana." 10Mane deenni, la pahallukoa' matoto' illaam kamatohoam buttu di Debata sola kakuasaanna tadisihanteam. 11Pakeia' indo ingganna pangkakka' si dipakena illaam pa'bundusam di ada', indo puha nabeengkoa' Puang Allataala. Aka maka' too ianna' umpake, la tontä liukoa' matoto' mueba kamanähhä-nähhänganna tomahajanna setam. 12La umpake ia too aka kitaa'-kita tä'kia' mangngeba umbali hupatau, sapo' muebakia' ingganna setam to ma'kuasa illaam inde lino kamalillingam battu diua inde lino ponno kakadakeam. Muebakia' kakuasaanna ingganna debata kadake to ungkuasai lawwa. 13Iam too anna la umpake asammia' ingganna pangkakka' di ada'na Puang Allataala ma'bundu', anna mala illaam wattu kakadakeam malakoa' matoto' mueba balimmu. Nasuhum, maka' puhangkoa' ma'bundu' la tontä liupokoa' matoto' anna matitta. 14La tontä liukoa' ke'de'-ke'de' matoto' mangngampa. La tuttuam manontongkoa' lako Puang Allataala, anna mala kamanontongammu sihhapam beke' umpomakahappi to ma'bundu'. Anna ingganna pa'pogausammu la tuttuam malolo, anna mala kamaloloammu sihhapam babu' kaha ullabai pangkakka'na balimmu. 15Anna la ahu'koa' umpa'pakahebaam Kaheba Katilallasam to umpapia alla'na hupatau anna Puang Allataala, anna mala kaahusammu sihhapam sapatu la umpatigaha' to ma'bundu'. 16Anna kamatappasammu lako Puang Allataala la umpake liu sihhapam unta'mu, aka anggam kamatappasammu la mala untippa' anna umpi'dei batu bälä'du' sitonda apinna indo napake tomahajanna setam. 17Anna kasalamasammu la uhhannuam sihhapam saludum yabo ulummu, anna untahimai Battakadanna Puang Allataala puha nabeengkoa' Penaba Maseho la mendadi pa'dammu. 18Illaam ingganna ia too la ma'sambajangkoa' anna umpelaui pepamolona Puang Allataala. Pa'sambajam liukoa' situhu' pengkähänganna Penaba Masehona Puang Allataala. La tontä liukoa' majaga anna la umpa'sambajangam liuia' duka' ingganna umma'na Puang Allataala. 19Anna la umpa'sambajangannä' duka' anna mala la ma'tula' oä' too, iya nabeem omä' tula' Puang Allataala nasuhum bahaniä' umpa'paissangam Kaheba Katilallasam, indo to napokada ditambimpi inde dio mai. 20Tentomai mahassannä' ditahungkum aka umpa'pakahebaannä' Kaheba Katilallasam ia too, aka pesuanaä' Puang Allataala. Pa'sambajangannä' anna mala bahaniä' umpengkadaanni, aka abana inna la sipäto' kukähä. 21Tikhikus solasubuntaa' to tapakamaja, ia la umpaissannikoa' ingganna kaha-kaha diona kaleku, anna mala muissanna' diona kaleku anna duka' pengkähängangku. Indo Tikhikus mesa sababangangku to manontom mendadi sabua'na Debata. 22Kusua matim temo aka kuua anna mala muissanna' kahebaki lambi' matohoa' penabammu. 23Handandanni Puang Allataala Ambetaa' anna Yesus Kristus Debatanta la umpamesa penaba ingganna to matappa' anna la tuttuam umpakende' kasikamaseammua' sola kamatappasammu lako Kristus. 24Handandanni Puang Allataala la untamba' ingganna to tä' deem pi'de pa'kamasena lako Debatantaa' Yesus Kristus. Padam too.


text:
1
Battakada Mentau Mata
1Bunga'-bunga'na, ta'pa dikombong inde linoe, innang dengammi to digente' Battakada. Inde Battakadae sola Puang Allata'alla anna ia siamo Puang Allata'alla. 2Innang siba'ba'mi Puang Allata'alla mengkalao dio mai. 3Angga lako napadadi Puang Allata'alla ummolai Battakada. Angganna dionamo reen, tae' la mala dadi ke tae' ummolai Battakada. 4Inde Battakadae iamo to'na katuoan anna inde katuoanne iamo kamasiangan ummarrang ma'rupa tau. 5Kamasiangan iatoo pangngarrang illaan kamalillinan anna tae' nabela napi'dean kamalillinan.
6Tapakala saemo mesa tau nasua Puang Allata'alla disanga Yohanes,#1:6 Yohanes: Yohanes to simantedok. 7la umpalanda' kareba diona inde kamasianganne anna malara naorean rupa tau. 8Inde Yohanes-e tangngia to digente' kamasiangan sapo to umpalanda' kasa'bian diona inde kamasianganne. 9Annu kamasiangan tongan la ummarrang ma'rupa tau mane la sae.
10Inde Battakadae innang illalammi lino. Sapo tae' naissanan ma'rupa tau moika anna ummolai inde Battakadae Puang Allata'alla umpadadi lino. 11Sae umpellambi'i lembangna sapo nasumbala satondokna. 12Sapo' dengan duka' tau untarimai anna ummoreanni. Inde mai taue napopendadi anakna Puang Allata'alla. 13Tae' nadadian ummolai kasipobainean susi kasipobaineanna ma'rupa tau, tangngia toi situru' pa'kuanna ma'rupa tau sapo situru' pa'kuanna Puang Allata'alla napolalan napopendadi anakna.
14Inde Battakadae mangka mendadi rupa tau anna torro illaan alla'-alla'na ma'rupa tau anna kikawanammo kamatandeanna. Inde kamatandeanne nabenganni Ambena annu iamo Anak mesanna. Iamo tapolalan ungkaleso Puang Allata'alla sola pa'kamasena lako kaleta.
15Umpalanda'mi kasa'bianna Yohanes diona inde Battakadae, nakua: “Iamo te to sikupokadae, kumua: ‘Dengan la sae windingku sapo marru matande ia anna kao, annu ta'pakkao dadi anna innang diomo ia reen.’ ” 16Tadiissan dianggai pa'kamasena napolalan tae' dengan kattu pa'tamba'na lako kaleta. 17Musamo nasua Puang Allata'alla umpalandasangki' parentana, sapo kamatutuanna anna pa'kamasena Puang Allata'alla takawanan illaan kalena Yesus Kristus. 18Tae' dengan tau mangka ummita Puang Allata'alla salianna Anak mesanna, To nasirantean, To sisola liu Ambena. Iamo umpakawanan Puang Allata'alla lako kaleta.
Kasa'bianna Yohanes to simantedok
Mat. 3:1-12; Mrk. 1:1-8; Luk. 3:3-6, 15-17
19Susi inde kasa'bianna Yohanes-e anna sae pira-pira imam sola peampoanna Lewi#1:19 peampoanna Lewi: To siumpamoloi imam umpare' kapemalasan illalan Banua Ada'na Puang Allata'alla. Itai Bil. 3:6-10. nasua perepi'na to Yahudi dio mai Yerusalem, mekutana lako nakua: “Bennaroko iko tee?”
20Mangngakumi Yohanes tala nagaraga-ragai nakua: “Tangngiana' To dibassei bayu-bayu la ma'pasalama'.”
21Nakutanai pole omi nakua: “Bennaroko iko? Eliarokoka?”
Natimba' nakua: “Tangngia.”
Mekutana pole omi nakua: “Ikomoka nabi to diampai?”#1:21 Itai Ul. 18:15, 18; Mal. 4:5.
Natimba' nakua: “Tangngia.”
22Nakutanai polemi nakua: “Bennanna tappa'roko iko, annu' la kiissan kipalanda' lako to ussuakan. Tulasangkan sitonganna benna tappa'ko.”
23Natimba' Yohanes nakua: “Kaomo te to metamba-tamba dio padang alla'e kumua maloloananni lalan Dewatanta.” Situru' kadanna nabi Yesaya.#1:23 Yes. 40:3.
24Inde to disuae dengan pira-pira to Farisi, 25mekutana nakua: “Maakari ammu mantedok anna tangngiako para' To dibassei bayu-bayu la ma'pasalama', tangngiako Elia, anna tangngiako nabi to diampai?”
26Natimba'mi Yohanes nakua: “Wai kao kupopantedok. Sapo dengan illaan alla'-alla'mua' to tamuissanan. 27Windi ia sae anna kao sapo moi angga pepori palopakna la kubukaianni tae' tona' la sipato'.”
28Kara-kara iatee dadi dio Betania, tandai lianna Salu Yordan sinangei mantedok Yohanes.
Kasa'bianna Yohanes kumua Puang Yesusmo to digente' Anak Dombana Puang Allata'alla
29Masiangna polei, naitami Yohanes sae Puang Yesus umpellambi'i. Ma'kadami Yohanes nakua: “Petua'mia', iamo te Anak Dombana Puang Allata'allae To la umpa'dei kasalaanna ma'rupa tau. 30Iamo napatu tula'ku kumua: ‘Dengan la sae windingku, sapo marru matande ia anna kao annu innang diomia reen angku mane kao dadi.’ 31Ambo' tae' kuissanan kumua iamo To dibassei bayu-bayu la ma'pasalama', moi kenada iamo kungei sae umpopantedok wai anna malara naissanan to Israel.”
32-33Sitarru'na kasa'bianna Yohanes nakua: “Attu iatoo ta'pa kuissanan kumua iamo To dibassei bayu-bayu la ma'pasalama'. Sapo mangka ma'kada lako kaleku Puang Allata'alla to ussuana' umpopantedok wai kumua: ‘Ianna ummitako mesa tau sae narampoi Penawa Maserona Puang Allata'alla, tau iamo too la umpopantedok Penawa Masero.’#1:32-33 umpopantedok Penawa Masero: Kalembasanna umbeen Penawa Masero ma'rupa tau anna mala mengkarang illaan penawanna anna pa'gurui diona pa'kuanna Dewata. Tapakala kuitamo Penawa Masero turun yao mai langi' susi dangan-dangan urrampoi Puang Yesus. 34Melolomo' ummitai anna kupa'pesa'biammo kumua iamo Anakna Puang Allata'alla.”
Bunga' Passikolana Puang Yesus
35Masiangna pole oi, dio omi angngenan iatoo Yohanes sola dua passikolana. 36Tappana ummita Puang Yesus liu, ma'kada siami Yohanes nakua: “Itamia' Anak Dombana Puang Allata'alla.” 37Inde kadanna Yohanes-e narangngi dua passikolana napolalan mengkalao ummula' Puang Yesus.
38Messaile Puang Yesus lako boko'na, naitami naula' inde passikolae. Nakutanaimi nakua: “Akaraikoa' mupeang?”
Natimba' nakua: “O Rabi, umbaraiko mungei torro?” (Rabi kalembasanna tuangguru).
39Natimba' Puang Yesus nakua: “Maimokoa' ammu itaii.” Le'ba' tongammi sola napolalan naita angngenanna. Attu iatoo umbai la tettek appa'mo karuen, torropi sola Puang Yesus sae lako bongi.
40Inde passikola to urrangngi tula'na Yohanes anna unturu' Puang Yesus-e, disanga Andreas mesa, sirondongna Simon Petrus. 41Le'ba siami lao umpeang Simon Petrus anna kuanni: “Silambi'mokangkami Mesias.” (Mesias, kalembasanna Kristus illaan basa Yunani.)#1:41 Mesias anna Kristus susi siami kalembasanna, iamo: To dibassei bayu-bayu la ma'pasalama': “Mesias” basa Ibrani anna “Kristus” basa Yunani.
42Nasolaammi Andreas lao umpellambi'i Puang Yesus. Nanenne'imi Puang Yesus anna kuanni: “Iko Simon anakna Yohanes,#1:42 Yohanes: Illaan basana to Yahudi, disanga Yona battu' Yunus (Mat. 16:17). la disangamoko Kefas.” (Kefas, illaan basa Yunani disanga Petrus.)#1:42 Kefas anna Petrus susi kalembasanna iamo: batu.
Filipus anna Natanael natambai Puang Yesus
43Makale'na, napatantumi Puang Yesus la lu lako Galilea. Umpellambi'imi Filipus anna kuanni: “Maiko ammu turu'na'.” 44Inde Filipus-e to lu dio mai Betsaida tondok kadadianna Andreas sola Petrus.
45Laomi Filipus umpellambi'i Natanael anna kuanni: “Silambi'mokangkami to sinatula' Musa illaan sura' pepa'guruanna anna sinapa'paissanan angganna nabi. Inde taue disanga Yesus, anakna Yusuf to Nazaret.”
46Ma'kada Natanael nakua: “Dengangka leleanna to mapia la buttu dio mai tondok Nazaret?”
Natimba' Filipus nakua: “Maimoko ammu itai.”
47Naitanna Puang Yesus sae Natanael umpellambi'i, ma'kadami untula' Natanael nakua: “Itamia' inde to Israel tonganne, to tama'dua tambuk.”
48Ma'kadami Natanael lako Puang Yesus nakua: “Umba nakua ammu issananna'?”
Natimba' Puang Yesus nakua: “Ta'poko natambai Filipus angku itamoko dio to' ara.”
49Nakuamo Natanael: “O Tuangguru, Anaknako Puang Allata'alla! Tomarayanna tongammoko to Israel!”
50Natimba' Puang Yesus nakua: “Muoreammi annu' mangkako kutulasan kumua kuitako dio to' ara. La dengan polepi kara-kara kamai la muita. 51La ummitako langi' titungka' anna malaeka'na Puang Allata'alla la ma'turun teka' umpellambi'i Anak Mentolino. Iate tula'kue tonganna.”


text: 1Mahassanni mellao Puang Yesus, iya muitam mesa to buta mengkalao dio dadinna. 2Mekutanam passikolanna naua: "O Tuangguhu mennanna madosa, kalena haka inde tau, tomatuanna haka nasuhum buta ia disubungam?" 3Natimba' Puang Yesus naua: "Taia dosana kalena, taia toi dosana tomatuanna. Sapo' inde tau buta aka la naongei lemba' kakuasaanna Puang Allataala mengkähä illaam kalena inde tau. 4Aka pahallukia' ungkähä pengkähänganna Puang Allataala to ussuaä' sumala masiäpi, aka la sule bengi anna tä'um deem la mala tau mengkähä. 5Inde illaannä' lino, Kaom too kamasiäsanna." 6Puhai ma'tula', untikkuduim litä' anna nagahui mane nasussuianni matanna indo to buta. 7Puhai ia too nauaammi: "Le'ba'ko pendau' lako limbä Siloam." (Siloam kalembasanna "Disua".) Tappa le'ba' siaham duka' indo tau mendau' lako indo limbä Siloam, mane ma'pasulei, iya paita siaham matanna. 8Sapo' ingganna sambanuanna anna to si biasa muitai anggam si kapelau-lau, ma'kada naua: "Taia haka tia iam inde dio indo to si muokko' kapelau-lau?" 9Deem muuai: "Tappa', iam too inde dio." Deem piha muuai: "Taia, sapo' susi hupanna." Sapo' ma'kada indo tau naua: "Io tappa', kaom too." 10Iya ma'kadam indo tau buda naua: "Maaka hia susi anna malai paita matammu?" 11Natimba'im naua: "Indo tau isanga Puang Yesus umpapia hossä' anna napasussuiannä' matangku mane nauai: 'Le'ba'ko pendau' lako limbä Siloam.' Iya kutuhu'im tula'na lambi' malaä' paita." 12Mane nakutanai oi naua: "Iya umbam indo tau?" Natimba' oom naua: "Tä' kuissam." 13Indo anna umpapiai hossä' Puang Yesus anna umpabono' to buta, iya sipatu allo Katohhoam. Iam too anna indo to dipabono' nababa tau lako sanaka-naka to illaam kakalebuanna Parisi. 15Iya nakutanaim duka' to illaam Parisi naua: "Maaka susi anna malako paita?" Natimba'im naua: "Napasussuiannä' matangku hossä' mane kudau'i, iya malaä' paita." 16Sapo' deem sanaka-naka to illaam Parisi naua: "Tandana taia to buttu yabo mai Puang Allataala tau ia too, iya mengkähä ia illaam allo Katohhoam." Sapo' deem duka' sanaka-naka solana muuai: "Aka tä' deem leleanna to madosa la mala umpadadi tanda memängä-mängä susi indee." Lambi' sipengka-pengka pole' indo to illaam kakalebuanna Parisi. 17Iya ma'kada oom indo to illaam Parisi lako indo tau naua: "Maaka iko susi passangaimmu diona indo to umpabono' matammu?" Natimba'im naua: "Tau ia too mesa nabi." 18Sapo' indo to pebabanna to Yahudi tä' liu kannam illaam penabanna naua indo to puha dipabono' inna buta mengkalao dadinna. Nasuhum natambai tomatuanna 19anna nakutanai naua: "Änä'mu si'da haka inde tau? Tappa' si'da haka natimä buta subum illaam mai tambu'? Anna mane deenni, umba susi anna malai paita temo?" 20Iya nauam indona sola ambena: "Anggam kiissam kiua abana änä'ki si'da anna abana sitimä buta disubungam. 21Sapo' indo muuaa': "Maaka susi anna malai paita temo," iya tä' kiissam. Anna tä' toi duka' kiissam menna napolalam anna malai paita. La kalena hi tia duka' ungkutanaia' aka kasallem anna mala ia untulasangkoa'." 22Susim too pentimba'na indona sola ambena, aka mahea' lako to pebabanna to Yahudi. Aka baliim nakattu naua: "Menna-menna muakui naua Yesus-um too indo To dilanti' la mepasalama', iya tau ia too tä'um ia dipäbäi tama pa'sambajanganna to Yahudi." 23Iam too anna nauam ambena sola indona: "La kalena hi tia duka' ungkutanaia' aka kasallem." 24Iya natambai pole oom indo to buta ingngena' anna nauaanni: "La untulasangkam indo setappa'na indana naitako Debata, aka kiissam siam kiua indo tau to madosa." 25Iya natimba'um naua: "To madosa haka, tä' daka, takuissam. Anggam kuissam: yolona butaä' sapo' temo malamä' paita!" 26Mekutana pole oom naua: "Iya aka napogausangko? Naakako susi anna malako paita?" 27Natimba'i oom naua: "Puhangkoa' kutulasam, sapo' tä' umpehingngiia'. Akanna la maelo'ia' uhhingngi pole? La maelo'ungkoka' too duka' mendadi pentuhu'na?" 28Tappana nahingngi indo tula'na, iya sangngim ungkeaha'i indo tau anna mane nauaam: "Ikom tiko pentuhu'na. Sapo' kami'-kami', pentuhu'nakam Musa. 29Kiissam kiua Puang Allataala puham ma'kada lako Musa. Sapo' tau ia too, tä' ia kiissam umba amo ngei naongei buttu." 30Iya natimba' pole oom indo to dipabono' naua: "Senga'-senga' punalamakoa' iko muua: 'Buttu umba hia ngei.' Anna balimä' kao napabono' lambi' paitamä'! 31Sangngim taissanna' taua Puang Allataala tä' umpehingngii pelauanna to madosa. Sapo' anggam napehingngii to umpa'kasallei Puang Allataala anna to si umpalakoi pa'elo'na. 32Pempom dadinna inde lino tä'pi deem dikaheba tau la mala umpopaita to sitimä buta subum illaam mai tambu'na indona. 33Maka' la taia to buttu yabo mai Puang Allataala tau ia too, iya tä' la mala umpogau' aka-aka." 34Iya natimba'im naua: "Aka muua? Iko hi ia naponnoi dosa mengkalao dadimmu. Maelo' pole ohako la umpa'guhukam!" Iya nasuam le'ba' anna tä'um napäbäi tama pa'sambajanganna to Yahudi. 35Napekahebai Puang Yesus diona indo tau dilahammi tama pa'sambajanganna to Yahudi, iya umpellambi'im indo tau anna napa'tula'i naua: "Ungkatappa'i hakoka Änä' Mentolino?" 36Iya mentimba'um indo tau naua: "O Tuam, menna hia diuaam? Paissanniä' anna mala kukatappa'i." 37Natimba' Puang Yesus naua: "Aka balim muita, mahassammoko sipa'tula' temo." 38Iya nauam indo tau: "Kukatappa'iko, Debata!" Anna mane menomba dio olona Puang Yesus. 39Ma'kada pole oom Puang Yesus naua: "Mentamaä' inde lino sule umpopa'tadongkongam hupatau anna mala paita to buta, sapo' to ussanga kalena to paita la dadi buta." 40Sanaka-naka to illaam kakalebuanna Parisi dio heem eta too uhhingngi tula'na Puang Yesus wattunna anna ma'kada susii. Nasuhum mekutana lako naua: "Muua le', inde mai tau to buta duka'." 41Natimba' Puang Yesus naua: "Maka' la sihhapangkoa' to buta tä' muita lalam umba la naola, iya tä'koa' la dipasala. Sapo' aka muua hia': 'Paitakam kami',' iya mannassa anna tontä liupakoa' madosa."


text: 1Dua bengii lessu'na ia too deem kakabengam dio Kana, lembäna Galilea. Anna indo kakabengam ia too lao duka' nalomba indona Puang Yesus. 2Diuaam duka' Puang Yesus sola ingganna passikolanna. 3Tappana naita indona puham anggurna indo puäna saha, iya umpa'tula'im Puang Yesus naua: "Tappu'um anggurna." 4Iya natimba'im naua: "Akanna Kaoi muuaam indo'? Tä'pi lambi' wattunna la umpa'paissangannä' kaleku." 5Iya umpa'tula'im ingganna to ma'tahia indona Puang Yesus naua: "Iai too napahesangkoa', ianna' untuhu'i." 6Eta too deem annam busso batu dipatoka si dipa'pengngei uwai si napembase to Yahudi situhu' kabiasaanna. Issinna indo mesa busso kiha-kiha la si sahatu' lite'. 7Nauam Puang Yesus lako indo to ma'tahia: "Ponnoi asannia' uwai itim matim busso." Iya naponnoi asammi duka'. 8Puhai, naua oom Puang Yesus lako indo to ma'tahia: "Seosanni kapalana hame-hame itim uwai anna umbeenni." Iya nababaammi lao indo kapalana hame-hame 9anna nasändä'i indo uwai mengkubalimmi mendadi anggur. (Sapo' tä' ia naissam kapalana hame-hame kabuttuanna indo anggur ia too. Anggam to usseo'i indo uwai muissanni). Puhai nasändä', iya untambai siaham indo muane to mahassam dipakebaine 10anna nauaanni: "Biasanna si napayolo to muola saha anggur handam mapia napaihusam tosabena. Nasanta'pi mane dibeenni anggur biasa. Sapo' iko-iko, deem liupi anggur handam mammi' umpatoka sule lako temo." 11Iam too uhu-uhuna tanda memängä-mängä napogau' Puang Yesus. Kaha-kaha ia too napogau' dio Kana lembäna Galilea. Napateemmi too umpa'paitaam kamatandeanna anna nakatappa'i ingganna passikolanna. 12Puhai ia too, le'ba'um Puang Yesus dokko Kapernaum sola indona, ingganna solasubunna muane, anna ingganna passikolanna. Tohhoim dio sanaka-naka benginna. 13Tappana la mahuku'i wattunna napakahoa' to Yahudi allo Kalappasanna dio mai kasabuasam, iya le'ba'um Puang Yesus längäm Yerusalem. 14Sulei längäm ullambi'um Banua Debata naongei buda pa'balu' sapim anna pa'balu' domba, sola pa'balu' dangam-dangam. Buda toi tau muokko' umpa'pesukasam doi'na. 15Umpapia siaham pesämbä' kahahham Puang Yesus anna nahahi asanni illaam mai Banua Debata indo ingganna olo'-olo' susi sapim teem domba. Anna napembalisanni ingganna mejana to si umpa'pesukasam doi' lambi' titantam asam lao indo doi'na. 16Mane ma'kadai lako indo pa'balu' dangam-dangam naua: "Baba asannia' lao, daa umpadadi pasa'a' Banuanna Ambeku!" 17Iya nakilalaim indo ingganna passikolanna issinna Battakada Debata naua: "O Puang Allataala, pangkaha'ku lako Banuammu la umpatatta' penabangku." 18Iya buda to kasallena to Yahudi umbali-bali Puang Yesus naua: "Paitaipakanni tanda memängä-mängä anna mala tandaam lako kami' kiua abana muampuam si'dako kakuasaam!" 19Natimba'i Puang Yesus naua: "Kadakeannia' inde Banua Debata anna kupake'de'i sule illaam allo katallunna." 20Iya nauaim indo to Yahudi: "Appa' pulo annam taunna diolaam umpapiai inde Banua Debata, iya la mala iko tallungngallo muolaam umpake'de' sule?" 21Sapo' indo nauaam Puang Yesus Banua Debata kalena hi tia. 22Puha ham dipatibangom Puang Yesus dio mai alla'-alla'na to mate mane nakilalai ingganna passikolanna naua: "Puha siam tia naua." Mane nakatappa'i hi pole' passikolanna issinna Battakada Debata anna ingganna kada puha natula' Puang Yesus. 23Mahassanni umpakahoa' allo Kalappasam Puang Yesus yabo Yerusalem, iya buda tau ungkatappa'i aka deem tanda memängä-mängä napogau'. 24Sapo' tä' Ia nakannangam Puang Yesus naua: "Nakatappa'i tongannä' indo tau buda," aka ullosa Ia tama issi penabanna ingganna hupatau. 25Tä'um pahallu la dipomasiäsam diona hupatau aka nalosam Puang Yesus tama issi penabanna.


text: 1Puhai ia too umpelleim Atena Paulus le'ba' lako Korintus. 2Dioi Korintus sitammum mesa to Yahudi isanga Akwila dadi dio Pontus. Mane sule dio mai Italia sola Priskila bainena aka napa'pahentaam tomahaja Klaudius naua: "Ingganna to Yahudi pahallu umpellei Roma." Iya lempäm Paulus lako banuanna 3anna tohhoi dio sola. Si sola liu mengkähä aka bassim naissam undasi' bahum lollo'. 4Iya lambi' oi too allo Katohhoam, tama oom pa'sambajanganna to Yahudi Paulus ma'tula' aka napeä lalanna anna mala matappa' ingganna to Yahudi sola taianna to Yahudi. 5Tappana sule Silas sola Timotius yabo mai Makedonia, iya napasatutuim pole' wattunna Paulus umpa'pakahebaam Battakada Debata. Napa'pasa'biam lako ingganna to Yahudi naua: "Puang Yesus Iam too indo To puha dilanti' la mepasalama'." 6Sapo' silele hia umbali Paulus anna natelle, iya umpentantangammi sobä' bajunna aka la mendadi tanda pepakilalaam lako indo ingganna tau diona kasalaanna. Mane nauai: "Päbäi kalemua' umpendudum kasalaammu. Maka' nalambi'koa' pesämbä' Debata lendu'um kao dudungangku. Yaboä' tanahambui, dioä' tanato'doi. Temo, la lu lakomä' taianna to Yahudi." 7Iya messubummi anna le'ba'i lako banuanna Titius Yustus mesa to si umpenombai Puang Allataala. Indo banuanna sitehe pa'sambajanganna to Yahudi. 8Sapo' kapalana indo pa'sambajangam isanga Krispus ungkatappa'im Puang Yesus sola sahapunna. Anna budapi to Korintus to uhhingngi Paulus umpa'paissangam pepa'guhuam diona Puang Yesus tappa matappa' lambi' umbeho kalena ditedo'. 9Pissam wattu bengi nalipi Debata Paulus lambi' naita sule anna napa'tula'i naua: "Daa ummahea'; pa'tula' liuko, daa ungkanonnä. 10Aka la kupasolai liuko anna tä' deem mesa tau la umpahuaiko kakadakeam. Aka buda umma' petauangku illaam inde kota." 11Iya hapa'um Paulus dio sataum anna annam bulanna umpa'pa'guhuam Battakadanna Puang Allataala illaam alla'-alla'na to dio. 12Sapo' tappana diäkä' Galio mendadi gubernur dio Akhaya ke'de' pole' sanaka-naka to Yahudi ma'mesa umbali Paulus sampe nasakka anna nababai lako olona to si mahhotto'. 13Anna ma'kadai naua: "Inde tau napeä lalanna umpatudui tau anna malai umpenombai Puang Allataala sulibanna Pepaondonganna Musa." 14Sapo' tappana la napahandu' Paulus ma'tula', ma'kadam Galio lako indo ingganna to Yahudi naua: "O to Yahudi maka' untanda'a' inde tau umpogau' pelahangam daka, kakadakeam daka, sipäto' la kutahima pa'pahapa'mua'. 15Sapo' maka' inde ussipengka-pengkaia' anggam tula' bäbä, sanga haka, battu haka ke deennia' kabiasaammu ussala, iya papuha illaammia' iko duka' alla'-alla'mu. Takao la uhhotto'i aka tä' kuaku kuuhu' susinna." 16Sampe nahambai illaam mai indo ongeam si diongei ungkattu kaha-kaha. 17Iya le'ba'im indo tau ullebo Sostenes kapala pa'sambajanganna to Yahudi anna nasidänggu'-dänggu'i dio olona indo to si mahhotto', sapo' tä' napaalai mata Galio. 18Puhai ia too, masäe-säepi tohho Paulus dio Korintus mane umpellei indo ingganna to matappa' ma'kappala' lako Siria sola Priskila anna Akwila. Sulei lako Kengkrea ma'gontimmi situhu' peadasanna to Yahudi aka deem samajanna dio olona Puang Allataala. 19Landa'i lako Efesus le'ba'um Paulus tama pa'sambajanganna to Yahudi anna ussitimpä-timpäi indo Kaheba Katilallasam sola to Yahudi. Iya sikanapelaum indo to Yahudi anna mala masäe-säepi tohho Paulus dio. Sapo' mokapi lambi' naua: "Päbäipä' le'ba'. Sule pole hämä' ke nauai Debata." Iya mengkalao siam umpellei to Efesus sapo' umpatohhom Priskila anna Akwila. 22Sulei lako Kaisarea le'ba'um längäm Yerusalem umpessitai ingganna to matappa' mane tahhu' dokkoi Antiokhia. 23Tappana masäe-säe dio, iya mengkalao oom muola lako lembäna Galatia anna Frigia ullelei ingganna to matappa' napakatoto'. 24Wattu eta too sulem mesa to Yahudi dio Efesus isanga Apolos to buttu dio mai Aleksandria. Mesa duka' to manähä ma'tula' anna to muissam si'da-si'da issinna Battakada Debata. 25Aka puham dipa'guhu manappa diona Puang Yesus. Tä' mali-malisam ma'tula' anna manäntä umpepa'guhuam diona Puang Yesus, moi anna mane angga pantedosanna Yohanes naissam. 26Sola ponno kabahaniam napahandu' ma'pa'guhu tama pa'sambajanganna to Yahudi. Sapo' tappana nahingngi Priskila sola Akwila, nababaim lako banuanna anna napomasiäsam manappai diona lalanna Puang Allataala. 27Tappana maelo' mengkalao Apolos lako Akhaya, iya umpa'pakatuammi suha' ingganna indo to matappa' dio Efesus aka naua anna mala untahima manappa Apolos ingganna indo to matappa' dio. Sulei lako, tä' deem pada sakasalle gunana lako ingganna tau to puha matappa' aka pa'kamasena Debata. 28Aka tä' deem moho' penabanna umbaho to Yahudi dio olona tau buda umpomasiä' anna umpomakaleso issinna Battakada Debata naua: "Puang Yesus-um too indo To puha dilanti' la mepasalama'."


text: 1Puhai ia too, iya landa'um Puang Yesus sola passikolanna libam bihinna le'bo' Galilea dio attasa'na to Gerasa. 2Ia sia tuhunna Puang Yesus yabo mai lopi, iya napellambi'im mesa to napentamai setam, buttu dio mai ku'bu'. 3Indo tau sitohho lakom ku'bu', anna tä'um mala disäke', aka moi hante bassi nakattu-kattu toi. 4Aka deemmi si nasändä' tau nasangkala anna nahante bassii sapo' nakattu-kattu indo hante bassi anna napolo-polo indo sangkala. Iam too anna nasoho'i asammi tau. 5Allo bengi si ussambai ku'bu' anna tanete-nete napasindum kaoli-oli, anna si untuttu'i kalena batu lambi' basa-basa. 6Tappana muita mambela Puang Yesus tuhum yabo mai lopi, iya lumumpa'um napellambi'i anna menombai dio olona. 7Iya ma'kadam Puang Yesus lako indo setam illaam kalena indo tau naua: "Pessubungko lao setam!" Iya kumissä' gegem anna meolii naua: "O Yesus Änä'na Puang Allataala To Handam Matande, la muaka hä' kao? Pa'pindaiko Puang Allataala keta tä'i la undahhaä'." 9Iya nakutanaim Puang Yesus naua: "Aka sangammu?" Natimba'um naua: "Isangaä' Legion aka budakam." 10Iya napa'sule-suleim mengkahumase-mase lako Puang Yesus anna napelaui naua: "Kela mala anna tä'kanni uhhambai lako lembä senga'." 11Sikahuku' indo ongeam naongei deem buda babi mahassam menduhu' lako pili' tanete. 12Iya napelaum indo setam lako Puang Yesus naua: "Kela mala ussua tamakam kalena inde lako babi." 13Napatuhu'im duka' Puang Yesus pelauanna, iya messubum siaham illaam mai kalena indo tau anna umpentamai indo babi buda. Pissananna ham ia sikakondä indo babi buda untobängam bäbä kalena dokko kumila' tahhu' dokko le'bo', lambi' mate asam napusa'i uwai (umbai' deem la dua sa'bu budanna). 14Iya sikalumpa'um le'ba' indo to unjagai babi napalele diona kaha-kaha ia too lako kota anna tondä' sikahuku'na. Iya le'ba'im duka' tau umpetua'i kadadiam ia too. 15Sulei lako Puang Yesus indo tau, iya ullambi'um indo to bali napentamai setam mahassam muokko' anna ma'pohebam pole', aka malinom. Sangngim mahea'um tau muitai. 16Ingganna to muitai umpa'tulasam indo to sule maaka susi indo to napentamai setam ingngena' anna indo babi buda. 17Iya napelaum indo pa'botto lako Puang Yesus naua: "Kela mala anna tä'ko inde bottoki." 18La längänni lopi Puang Yesus, iya napelaum indo to bali napentamai setam naua: "O Tuangguhu, mala haka ke umpasolaä' kao?" 19Sapo' tä' napäbäi, anggam nauaam: "Pa'pasuleko lako tondä'mu anna untulasanni kasahapuammu anna satondä'mu indo puha napogausangko Debata, anna maaka susi pa'kamasena Debata tama kalemu." 20Iya le'ba'um indo tau anna natula'i illaam lembäna Sapulo Kota indo puha napogau' Puang Yesus tama kalena. Iya sangngim pilla' tau uhhingngii. 21Tappana lambam Puang Yesus anna passikolanna ma'pasule, iya ma'silullu' oom tau ulleboi dio bihim le'bo'. 22Iya sulem duka' mesa tau isanga Yairus. Tau ia too mesa to pebaba illaam pa'sambajanganna to Yahudi dio kota eta too. Muitanna Puang Yesus, iya sule siaham menomba dio olona anna 23mengkahumase-masei melau naua: "Deem mesa änä'ku baine mahassam masaki masanta' sapo' kela malako laoki' sola anna uhhaka'i anna mala bono'." 24Iya le'ba' siaham sola Yairus. Buda tau untuhu'i nasisippi'-sippi'i. 25Sapo' illaam alla'-alla'na indo tau buda, deem mesa baine sapulo duam taunna nahua saki baine tä' deem monda. 26Budam tuandotto' naongei ma'pakuli, iya puha mandam kullena napopamaja' sapo' tä' deem moi podo la mesam mala umpabono'i. Tuttuam kehängäm mandi sakinna. 27Baine ia too pembudam uhhingngi tanda memängä-mängä si napogau' Puang Yesus. Iya umpealla'um tau buda anna umpengkahuku'i boko'na Puang Yesus 28aka naua: "Assala'na mala moi podo kuantim bajunna, iya la malamä' bono'." 29Iya naantinna bajunna, monda siaham sakinna anna maläppu'um nasi'dim. 30Puhanna ia too, nasi'dim siaham Puang Yesus deem kuasa messubum illaam mai kalena. Iya menggihi'um lako boko'na anna mekutanai naua: "Menna hia muanti bajungku?" 31Iya natimba'im passikolanna naua: "Muita haka inde mai tau mesisippi'-sippi'i, akanna mekutana ohako?" 32Sapo' tontä umpalilim lao matanna umpeä indo to muantii bajunna. 33Iya ussi'dingammi kalena indo baine to muantii, lambi' tappa lumalla' mahea' napasindum le'ba' lako olona menomba anna naakui naua: "O Tuangguhu, kao hi to kao muantiko aka maelo'ä' la bono'." 34Iya ma'kadam Puang Yesus lako indo baine naua: "O änä'ku, bono'ungko aka ungkatappa'iä'. Laongko, la naundu'ko masakke naapi' mahuhindim, aka bono' manappangko tia." 35Mahassampi ma'tula' anna sule hanni to untambai Yairus dio mai banuanna naua: "Indo änä'mu, matem. Damom too ussussai Tuangguhu." 36Tä' napehingngii Puang Yesus pada indo to ma'tula' anna ma'kadai lako Yairus naua: "Daa ummahea', pomanontonni kamatappasammu!" 37Iya napatahhu' siam mellao sapo' anggam napäbäi untuhu'i Petrus anna indo to sipoadi Yakobus anna Yohanes. 38Pissananna landa'i lako banuanna Yairus ullambi'um tau sikaoli muuhhu'. 39Iya tamam banua Puang Yesus anna ma'kadai lako indo to sikauhhu' naua: "Daa ussahhoa' aka itim änä'-änä' tä' tia mate sapo' mamma' bäbä hi tia!" 40Sapo' napetabai mandi. Iya nasuaim Puang Yesus messubum mane tamai tambinna indo to mate, anggam napasola indona sola ambena anna tallu passikolanna. 41Sulena tama naanda'im limanna anna nauai: |i"Talita kum,"|r kalembasanna: O änä'ku, bangongko! 42Iya tappa bangom siaham indo änä'-änä' anna kalao-laoi. (Indo änä'-änä' sapulo duam taunna.) Ingganna to muitai kadadiam ia too sangngim mängä-mängä. 43Iya ma'pakahi'dim Puang Yesus lako indo to muitai naua: "Pissa'-pissa' ahanna' la untula' lako tau inde kadadiam." Mane nauai: "Beennia' kinande."


text: 1Mane napatahhu' oi tula'na Puang Yesus lako to kasallena to Yahudi sapo' nababa illaam liupi pehapangam naua: 2"Kapahentaanna Puang Allataala dipasihhapam issinna inde tula': Pissam wattu deem mesa tomahaja umpatoka asam bannena saha kakabenganna änä'na. 3Toka asanni, iya ussuam sanaka-naka sabua'na lao untambai indo ingganna to puha diuaam la ungkadioi heem indo pa'hame-hameanna änä'na. Sapo' mokai hi sule ullombai. 4Iya ussua pole oom sabua' senga'na napasindum napakahi'di naua: 'Tulasam manappai indo ingganna to ditambai muua: toka asammi ade' indo la dipa'tahiaam! Puha asammi natunu ingganna indo sapim malompona anna ingganna senga'-senga'na toka asammi. Maingkoa' ade' talako pa'pakabem!' 5Sapo' ma'lembe-lembei mandi indo to puha diuaam. Piha lu lako bela'na anna piha lu lako pengkähängam senga'na. 6Anna deem piha ussakka indo sabua'na tomahaja lambi' nadahha anna deem napatei. 7Tappana naissam tomahaja indo kadadiam ia too, iya tä' deem pada sakeaha' lambi' ussua sohodadunna anna le'ba'i umpatei indo to papateam anna mane nasobe kotana. 8Puhai ia too, iya untambai oom sabua' senga'na anna nauaanni: 'Toka asammi ingganna indo la dipakena illaam inde pa'pakabengam, sapo' indo to ditambai tä' ia sihatam la sule ullombai. 9Dadi, la lu lakokoa' lalam mahoa' anna iai too liu ianna' untambai sule ullombai inde pa'pakabengam.' 10Iya mengkalao siaham ingganna indo sabua'na anna untambai asanni tau pada naitanna lako lalam. Susi to mapia gau' teem to kadake gau', sampe ponno tosabe indo ongeam diongei ma'hame-hame. 11Sule asanni tau, iya le'ba'um tama indo tomahaja untammui tosabena. Sapo' sulei tama, iya muitam mesa tau tä' ia ma'poheba kakabengam. 12Iya nauam indo tomahaja lako indo tau: 'O solasubum, akanna suleko duka' ke tä'ko ma'poheba kakabengam?' Sapo' kanonnä mandi indo tau. 13Iya muuaammi sabua'na indo tomahaja: 'Pungoia' inde dio tau anna untibeia' tama indo ongeam handam malillim anna illaanni sumahho lumoa' sikekko' isinna tamate tatubo.' " 14Anna mane naala Puang Yesus pungngu' tannunna indo pehapangam naua: "Buda tau natambai Puang Allataala, sapo' saidi' napilei la mendadi umma'na." 15Puhai ia too, iya le'ba'im indo to illaam kakalebuanna Parisi sipattuju-tuju la naaka susi ungkutanai Puang Yesus aka napeä lalanna anna malai napetidom. 16Kattui tula'na, iya ussuam sanaka-naka pentuhu'na sola sanaka-naka to muundu'i tomahaja Herodes umbaba mesa pekutanaam lako Puang Yesus. Sulei lako, iya untede-tedem yolo Puang Yesus naua: "O Tuangguhu, kiissam kiua mesako to umpake tappa' anna sindoho anna anggako umpepatuduam ulalanna Puang Allataala sola undu' lollä. Moi Iko menna tala ungkalaja'i aka umpapada-pada bäbäko hupatau. 17Iam too anna kipelaum kiua kela mala anna untulasangkam issi penabammu. Situhu' peadasam tapendudunna', la sipäto' dakika' umbaja' sima lako tomahaja dio Roma, la tä' daka?" 18Sapo' nalosa Puang Yesus pattuju kadakena lambi' ma'kada naua: "Oa' to ma'pudu' pandem anna ma'lila manähä, akanna umpalilingannä' tangnga'? 19Paitaipä' mesa indo doi' si dipake umbaja' sima." Iya mualam mesa doi' peha' anna nabeenni. 20Iya mekutanam Puang Yesus naua: "Menna kegamba' anna menna kesanga inde dio doi'?" 21Iya natimba'im naua: "Gamba'na anna sanganna tomahaja dio Roma." Iya nauam Puang Yesus: "Maka' susi, iya beennia' tabana tomahaja dio Roma la sipäto'na umbeem, anna beennia' duka' Puang Allataala la sipäto'na umbeem." 22Nahingnginna indo to illaam kakalebuanna Parisi pentimba'na, tappa pilla' asam anna mängä-mängä, lambi' le'ba'i bäbä umpellei Puang Yesus. 23Allo eta siam too duka' anna sulei sanaka-naka to illaam kakalebuanna Saduki battu diua to tä' ungkatappa'i katuboanna sule to mate umpellambi'i Puang Yesus, anna nakutanai naua: 24"O Tuangguhu puham napaondom Musa naua: 'Maka' deem mesa muane mate anna tä'i deem änä'na, iya indo bainena pahallu la napobaine solasubunna indo to mate, anna mala deem pessubunna.' 25Iya la maakam ia susi indee, aka pissam wattu deem pitu muane ma'solasubum. Uhuna kebaine indo handam ulua. Sapo' tä'pi deem änä' nasibalii indo bainena anna matem indo muane, nasuhum napembala' huntunna umpobaine indo baine. 26Iya tä'pi keänä' anna mate pole boom duka' indo to umpembala' kakanna. Iya napobaine pole boom indo huntunna sapo' susi asam sule lako kapitunna. 27Katampasanna mate duka' indo baine. 28Dadi, maka' lambi'um wattunna la tubo sule to mate, iya mennannam kabam la napomuane indo baine, aka bali asam di napomuane pada indo to ma'solasubum." 29Natimba' Puang Yesus naua: "Abana si'da hi tia la muuaa' aka bulingkoa'. Aka tä'koa' muissam manappa kalembasanna Battakada Debata anna tuli tamuissangkoa' ia kakuasaanna Puang Allataala. 30Aka susi hia' tia inde ä: maka' too lambi'um wattunna la tibangom sule to mate, iya tä'um tia deem to la siala anna tä' toi deem to la ma'pasiala. Sapo' umba susi katuboanna malaika' yabo suhuga tä' kemuane tä' kebaine, la susim too duka' hupatau. 31Tä' paka' tiko deem umbata indo puha natula' loppo' Puang Allataala diona katibangonganna sule to mate, indo naua: 32'Kaom too inde Puang Allataala to napenombai Abraham, Ishak, anna Yakub'? Dadi moinna anna puham mate indo to tallu, sapo' mannassa anna tuboi temo aka anggam to tubo mala umpenombai Puang Allataala." 33Tappana nahingngi tau buda indo tula'na, iya tä' deem pada sanakapilla'i indo pepa'guhuanna. 34Tappana naissam to illaam kakalebuanna Parisi naua umpopa'luttu' to illaam kakalebuanna Saduki Puang Yesus, iya ma'hempummi umpeä pole lalam. 35Iya mekutanam mesa to ullatta' Pepaondonganna Musa lako Puang Yesus aka maelo' la napetidom naua: 36"O Tuangguhu, umbanna handam pahallu la dipa'kasallei pada indo Pepaondonganna Musa?" 37Natimba' Puang Yesus naua: "Kamaseikoa' Debata, Puang Allataala to umpenombai sola sakalebu penabammu anna mentu' pikkihammu. 38Iam too inde handam too'na pahenta. 39Anna pahenta kaduanna susi siam indo uhuna naua: 'Kamaseikoa' padammu hupatau umba susi ungkamasei kalemu.' 40Iam too inde dua pahenta, pungngu' tannunna issinna Pepaondonganna Musa anna suha'na ingganna nabi." 41Mahassanni siapi ma'hempum to illaam kakalebuanna Parisi anna nakutanaim Puang Yesus naua: 42"Maakaa' iko susi pikkihammu diona indo To nalanti' Puang Allataala la mepasalama'? Menna kepessubum?" Iya natimba'im to illaam kakalebuanna Parisi naua: "Peampoanna tomahaja Daud." 43Iya nauam Puang Yesus: "Maka' susi, iya maaka hi anna nasangai tomahaja Daud 'Debatangku,' indo To dilanti' la mepasalama' wattunna anna nasahunni Penaba Maseho Daud? Aka naua Daud eta too: 44'Ma'kada Puang Allataala lako Debatangku naua: Okko'ko dio tandai kanangku sule lako wattunna la kupopa'bukku ingganna balimmu dio olomu lambi' uhhondoi dokko.' 45Dadi makaleso anna ma'kalei tomahaja Daud muuai: 'Debatangku To nalanti' Puang Allataala.' Iya maaka hi susi anna la ia ohi umpoampoi?" 46Sapo' sangngim ma'luttu' mandi indo to illaam kakalebuanna Parisi. Allo etam too anna napahandu'i tä'um deem tau moi podo la mesam bahani mekutana pole lako Puang Yesus.


text: 1Allo eta siam too anna le'ba'i Puang Yesus umpellei indo banua lu lako le'bo' Galilea anna muokko'i dio bihinna. 2Iya sulem buda tau ma'silullu' ullombai nasuhum tä'um ia deem naongei napobua' tau buda. Iya lu längämmi Ia lopi illaam le'bo' anna muokko'i. Anna yabo ia galantangam tau buda. 3Iya umpalaom buda pepa'guhuam Puang Yesus sapo' nababa pehapangam naua: "Deem mesa tau le'ba' mangngambo'. 4Tappana naambo' indo bannena, iya deemmi sabaheam tappa lako lalam. Iya suleim dassi naande sampe puha. 5Deem tappa lako bobom batu, nasuhum masimpam tubo aka manipi' litä'na. 6Sapo' tappana naalloi, iya malasso siaham nasuhum mabangi aka tä' mandalam waka'na. 7Deem toi tappa lako alla' kuhha keduhi. Tappana tuttuam mahombo indo kuhha, iya umpissim indo tanangam sampe tä' mala kembua. 8Sapo' deem duka' tappa lako litä' malompo, iya mapi'dä' ia tubona nasuhum kembua tiluppi'-luppi'. Deem tiluppi' sahatu', deem tiluppi' annam pulo anna deem tiluppi' tallu pulo. 9Lako ingganna ma'hupatau pahallu la umpatanam talinganna umpalempe sulim patomalinna anna napaillaam penabai inde tula'ku!" 10Puhai ia too, iya umpengngampe'im Puang Yesus indo passikolanna anna nakutanai naua: "O Tuangguhu! Akanna umbaba pehapanganni indo tula'mu lako tau buda?" 11Iya natimba'im naua: "Aka angganna' iko dipaissanni indo kada ditambim diona kapahentaanna Puang Allataala, sapo' tä' ia dipaissanni tau buda. 12Aka menna-menna umpaillaam penabai, tau ia too la dihängänniam polepi kapaissanganna, lambi' tuttuam buda naissam. Sapo' to moka umpaillaam penabai, iya la diäläi pissam ia lao indo kapaissangam nasanga deemmi illaam kalena. 13Iam too kasuhunganna anna kubaba pehapangammi lako inde mai tau aka la naita liu sapo' tä' la naala akkalanna; anna la nahingngi liu sapo' tä' la naissam kalembasanna, anna tä' toi la napähäm. 14Nasuhum la sule lako pole' indo kadanna Debata napalanda' nabi Yesaya naua: 'La nahingngi liu, sapo' tä' la mala naala pikkihanna, anna la naita liu, sapo' tä' la mala naala akkalanna. 15Aka inde mai tau makahha'um penabanna, anna si ma'binga-binga sola ma'buta-buta. Napateem indana paitai matanna, pahingngi talinganna, anna indana naalai penabanna, lambi' ma'pasule sule lako Kaleku nasuhum kupabono'.' 16Sapo' ikoa'-iko tä' deem pada sakehongko'koa' inggannakoa' passikolangku, aka paitaa' matammu anna pahingngi talingammu. 17Aka setongam-tonganna, buda nabi anna to meada' yolona maelo' la naita inde to muitaa' temo, sapo' tä'um ia mala naita. Anna maelo' la nahingngi inde to uhhingngia' temo, sapo' tä'um ia mala nahingngi." 18Anna mane naua Puang Yesus: "Patananniia' talinga kalembasanna indo pehapangam diona to mangngambo'. 19Indo diuaam banne tappa lako lalam, dipasihhapam to uhhingngi Battakadanna Puang Allataala diona kapahentaanna, sapo' tä' naissam napekalembasam. Iya sulem tomahajanna setam anna nahappai indo to puha diambo' illaam penabanna indo tau. 20Indo banne tappa lako bobom batu, dipasihhapam ia mesa tau tappana umpehingngii Battakadanna Puang Allataala, iya tappa natahima sola ponno penaba. 21Sapo' tä' siam masäe aka tä' kewwaka' illaam kalena. Deenna too kamasussaam anna pandahhaam uhhuai aka untuhu'i Battakadanna Puang Allataala, iya soho' boko' siaham aka tä' mandalam kapeimanganna. 22Indo banne tappa lako alla' kuhha keduhi dipasihhapam ia to uhhingngi Battakadanna Puang Allataala, sapo' tä' mala kembua mapia aka nakadakei kamalallanganna diona salu katuboanna anna maelo' sugali' la to makaka lambi' umpa'lembeim ia Battakadanna Puang Allataala. 23Anna indo banne tappa lako litä' malompo, dipasihhapam ia to uhhingngi Battakada Debata anna napekalembasam manappai, nasuhum kembua tiluppi'-luppi'. Deem tiluppi' sahatu', deem tiluppi' annam pulo, anna deem tiluppi' tallu pulo." 24Pehapangam senga' opi natula' Puang Yesus naua: "Kapahentaanna Puang Allataala dipasihhapam issinna inde tula': Deem mesa tau muambo' gandum dio bela'na. 25Sapo' mamma' asanni tau, iya sulem balinna untantam bungam hea tama alla'na indo gandum, mane le'ba'i sule. 26Tappana tubo indo gandum anna napahandu'um tuho-tuhoam buana, iya diitam duka' tubo indo hea. 27Iya le'ba' siaham indo to mengkähäna umpellambi'i puäna indo bela' anna nauaanni: 'O tuam, taia haka tia gandum asam indo muambo' dio bela'mu? Umpasiambo' isanga bungam hea anna tuboi duka'?' 28Iya natimba'im naua: 'Balinta hi tia muambo' bungam hea.' Mekutana pole oom indo to mengkähäna naua: 'Muaku haka ke le'ba'kam kihebu'i indo heana?' 29Sapo' naua indo puäna bela': 'Tä' mala, aka tihebu' duka' manii indo gandum ke uhhebuingkoa' hea. 30Päbäi mammi bassim tubo sule lako disäe' indo gandum. Etapa mane kuuaanni to mengkähäku: Hempunnia' yolo itim hea anna umba'ba-ba'basannii mane untibeia' tama api. Anna mane uhhempungannä' ia indo gandum anna muannannä' tama loko.' " 31Pehapangam senga' opi natula' Puang Yesus naua: "Kapahentaanna Puang Allataala sihhapam mesa lise'na sesawi natanam tau lako bela'na. 32Ingganna tanangam ma'lise', lise'nam kaju sesawi handam bahinni'. Sapo' maka' tubom, iya kasalle puha ia anna la tanangam senga' illaam bela', nasuhum mala naongei dassi ma'sehä täkena." 33Anna mane muala pole mesa pehapangam senga' naua: "Kapahentaanna Puang Allataala mala duka' dipasihhapam bibi' hoti naala baine anna naboloianni appa' pulo lite' tehigu sampe nasamba asam lambi' sumbakka'." 34Ingganna ia too natula' asam Puang Yesus lako indo tau buda nababa pehapangam. Anna tä' deem si ma'tula' senga' ke tä'i nababa illaam pehapangam, 35anna mala sule lako indo kadanna Debata napalombum mesa nabi yolona naua: "La pehapangam kupake ke ma'pa'guhuä'; La kupomasiäsam pole' indo kaha-kaha to dipokada ditambimpi mengkalao dio mai dipadadinna inde lino." 36Puhai ma'tula' Puang Yesus lako indo tau buda, iya le'ba'um napellei anna lu tamai mesa banua. Iya napellambi'im passikolanna anna nauaanni: "Kela mala Tuangguhu anna untulasangkam kalembasanna indo pehapangam diona hea illaam alla' gandum." 37Iya napomasiäsammi duka' naua: "Indo to muambo' gandum, Änä' Mentolino diuaam battu diua Kao. 38Anna indo ia bela', kalembasanna inde lino diuaam. Gandum ia, kalembasanna indo to mendadim umma'na Puang Allataala. Anna indo hea, kalembasanna indo to untuhu'i tomahajanna setam. 39Anna balinna Puang Allataala battu diua to untantam hea, kalembasanna tomahajanna setam. Anna wattunna disäe' gandum, kalembasanna indo allo ma'katampasanna diuaam. Anna indo to massäe', kalembasanna malaika'. 40Umba susi indo hea dihempum mane ditibei tama api, la susim too duka' ullambi'i lako pentuhu'na tomahajanna setam illaam allo ma'katampasanna. 41Aka illaam allo ia too, Kao to disangai Änä' Mentolino la ma'kaleä' ussua malaika'ku uhhempum ingganna to si mebaba bulim sola ingganna to si umpogau' kakadakeam illaam kapahentaangku. 42Anna ingganna tau ia too, la ditibe ia tama api tapi'de-pi'de. Anna illaanni sumahho lumoa' sikekko' isinna tamate tatubo. 43Sapo' lako hupatau to umpalako pa'elo'na Puang Allataala la muampuam ia kamatandeam la mesilo susi mata allo illaam kapahentaanna Ambena yabo suhuga. Lako ingganna ma'hupatau pahallu la umpatanam talinganna umpalempe sulim patomalinna anna napaillaam penabai inde tula'ku!" 44Anna mane untula' oi pehapangam Puang Yesus naua: "Indo kapahentaanna Puang Allataala sihhapam mesa baham-baham masuli' tilamum illaam bela'. Pissananna nalambi' mesa tau indo baham-baham masuli'. Tappa nalamum sule anna mane le'ba' umbalu' asam ingganna kullena aka tilalla' sugali' anna laoi naalliam indo bela'. 45Mane deenni, to la mendadi umma' illaam kapahentaanna Puang Allataala sihhapam mesa pa'bulele umpeä mutiara handam masulli'. 46Tappana nalambi', iya le'ba' siaham umbalu' asam kullena anna mane ma'pasule mualli indo mutiara." 47Anna mane untula' oi mesa pehapangam Puang Yesus naua: "Kapahentaanna Puang Allataala illaam allo ma'katampasanna, mala dipasihhapam mesa dala dipessämbäsam dokko le'bo' lambi' ussakka ma'hupa-hupa bau. 48Tappana nasi'dinni indo to modala ponnom bau illaam indo dalana, iya nasibeso-besoim längäm galantangam mane nase'lai bau kadake anna bau mapia. Ia bau mapia napalutama pa'pongngeanna, anna ia bau kadake natibe lao. 49La susim too ke illaammi allo ma'katampasanna, aka la sule malaika' tama inde lino usse'la to kadake gau' anna to untuhu'i pa'elo'na Puang Allataala. 50Indo to kadake gau' la ditibe ia tama api tapi'de-pi'de. Anna illaanni sumahho lumoa' sikekko' isinna tamate tatubo." 51Anna mane mekutanai Puang Yesus lako passikolanna naua: "Muissam daka' kalembasanna pada inde tula'ku?" Natimba'im passikolanna naua: "Io, kiissammi kalembasanna." 52Iya nauam Puang Yesus: "Mapia, dadi ingganna tuangguhu illaam peadasam to mendadim umma' illaam kapahentaanna suhuga mala dipasihhapam mesa puäna banua muala baham-bahanna illaam mai pa'pongngeanna susi malusanna teem bakahunna." 53Tappana puha asam natula' Puang Yesus ingganna indo pehapangam, iya le'ba'um 54sule lako tondä'na. Dioi, le'ba'um tama pa'sambajanganna to Yahudi anna ma'pa'guhui illaam. Iya mängä-mängä asam to uhhingngii tula'na lambi' sipa'tula'-tula' naua: "Menna hia umbai' umpa'guhui inde tau anna ma'pateem sugali'i manähäna? Anna menna hia umbai' umbeenni kuasa nasuhum ma'pateem inde kakuasaanna umpogau' tanda memängä-mängä? 55Akanna malai susi, kusanga toda' änä'na tukam kaju anna Maria indona anna solasubunna isanga Yakobus, Yusuf, Simon, sola Yudas! 56Anna kusanga si sola-sola siangkia' indo solasubunna baine. Menna isanga napangngalai inde kamanähängam anna kakuasaam?" 57Ma'katampasanna sangngim meali-ali nasuhum untumpu pala' Puang Yesus. Iya ma'kadam Puang Yesus naua: "Mesa nabi dipa'kasallei ke lakoi ongeam senga', sapo' tä' ia dipa'kasallei ke illaanni botto litä'na anna illaam banuanna." 58Iam too anna tä'um ia umpogau' buda tanda memängä-mängä dio tondä'na aka tä' nakatappa'i solana.


text:
4Puhai ia too, kuitam buda okkosam kahajaam anna tau muokko' yabona. Tau ia too sangngim dibeem kakuasaam mahhotto'. Kuita toi sungnga'na ingganna to puha diäläiam ulunna aka ussa'bii pepa'guhuanna Puang Yesus anna umpa'pakahebaam Battakadanna Puang Allataala. Tau iam too tä' deem umpenombai indo olo'-olo' to peande anna indo pa'pasusianna. Anna tä' toi deem umpake tandana indo olo'-olo' to peande, tala napayabo kidena, tala napadio lima kananna. Ingganna tau ia too tuboim sule anna mendadi tomahaja solai Kristus ma'pahenta sasa'bu taum masäena.
FREE!
One App.
1154 Languages.


text: 1Wattu eta too deem sanaka-naka tau dio heem untulasanni Puang Yesus indo kaheba diona sanaka-naka to Galilea napatei Pilatus wattunna mahassam untunu bua pemala'na längäm Puang Allataala. 2Natimba' Puang Yesus naua: "Ussanga haka' iko indo to nalambi' katilakaam tä' nabai-bai anna matei, la kasalle puha ia dosana anna la dosana ingganna to Galilea senga'? 3Tää'! Sapo' kutulasangkoa', maka' tä'koa' untihokongam gau' kadakemu, iya la ullambi'koa' duka' katilakaam tä' umbai-bai. 4Mane deenni, ussanga haka' iko indo to sapulo kahua tau natappai banua maläkkä' dio Siloam, la kasalle puha ia kasalaanna anna la ingganna tau senga' yabo Yerusalem? 5Tää'! Sapo' kutulasangkoa', maka' tä'koa' untihokongam gau' kadakemu, iya la ullambi'koa' duka' katilakaam tä' umbai-bai." 6Mane untula' polei mesa pehapangam Puang Yesus naua: "Deem mesa tau umpuängam satoo' ara tubo illaam bela' anggurna. Pissam wattu lao oom lako too'na indo ara napeä buana, sapo' tä' deem nalambi'. 7Iya ma'kadam lako to si ungkähäi indo bela' anggurna naua: 'Tallu taummi kuolaam umpeäi buana inde ara, sapo' tä' deem kulambi'. Lellemmi too, aka umpuhai bäbä lompona litä'!' 8Sapo' natimba' indo to mengkähäna naua: 'O tuam, päbäipi yolo tubo illaam inde taum, anna kusändä'pi kukumbä lao pali' too'na mane kulompoi, 9umba-umba aka kembua taum pole. Anna maka' too tä' liu siam kembua, iya etapa pole' mane dilellenni.' " 10Pissam wattu ma'pa'guhu oom Puang Yesus illaam mesa pa'sambajanganna to Yahudi illaam allo Katohhoam. 11Wattu eta too deem mesa baine sapulo kahuam taunna napentamai setam, nasuhum masaki sampe bungku' anna tä'um mala malolo ke'de'. 12Tappana naita Puang Yesus indo baine, natambaim anna nauaanni: "O indo', la dilappasammoko dio mai sakimmu." 13Mane naantii, iya tappa malolo siaham ke'de' indo baine, anna umpa'kasallei Puang Allataala. 14Sapo' tappa keaha' indo to si muäto' pengkähängam illaam pa'sambajangam, aka umpabono' to masaki Puang Yesus illaam allo Katohhoam. Nasuhum ma'kada lako tau buda naua: "Deem annam allona diolaam mengkähä, dadi pise'ia' mesa allo ia too muolaam sule la dipabono'. Sapo' damom tia allo Katohhoam." 15Sapo' natimba' Puang Yesus naua: "O inggammua' to ma'dua tambu', tä' daka tia si ullappasam siangkoa' duka' sapimmu battu haka keledaimmu illaam mai balana anna laoia' umpaihu' illaam allo Katohhoam? 16Dadi, tä' daka tia pahallu dilappasam duka' inde baine, mesa duka' peampoanna Abraham? Aka sapulo kahuam taunna napembalokko'i setam sihhapam nasäke', iya tä' daka tia mala la dilappasam duka' illaam allo Katohhoam?" 17Ingganna to umpobali Puang Yesus sangngim ma'luttu' masihi', sapo' tilalla' asam ia tau buda aka ingganna indo kaha-kaha puha napogau' sangngim matande. 18Iya nauam Puang Yesus: "Akam la dipasihhapangam kapahentaanna Puang Allataala? Anna aka la nasusiam? 19Kapahentaanna Puang Allataala sihhapam mesa lise'na sesawi natanam tau lako bela'na. Lise' ia too tubo mendadi satoo' kaju anna naongei dassi täkena ma'sehä." 20Anna mane muala pole mesa pehapangam senga' naua: "Akapi la kupasihhapangam kapahentaanna Puang Allataala? 21Kapahentaanna Puang Allataala mala duka' dipasihhapam bibi' hoti naala baine anna naboloianni appa' pulo lite' tehigu sampe nasamba asam lambi' sumbakka'." 22Illaam pa'laoanna Puang Yesus längäm Yerusalem, ullelei mobotto-bottoam ma'pa'guhu. 23Iya deemmi mesa tau mekutana lako naua: "O Tuam, saidi' mandaka tau la dipasalama'?" Natimba' Puang Yesus naua: 24"Peäi lalanna anna malai muola indo ba'ba masiki', lalam kasalamasam! Aka kutulasangkoa' buda tau umpeäi lalanna la tama sapo' tä' mala. 25Aka maka' untutu'im ba'bana indo to ma'banua, iya la dio mandangkoa' too sulibam ke'de'-ke'de' umpasindum ma'de'de' muua: 'O Tuam, tungka'ikam kami'!' Iya la natimba'i mandakoa' too indo to ma'banua naua: 'Aka tä'koa' kuissam, buttu umbakoa' iko ngei?' 26Iya la untimba'inna' too muua: 'Puhangkia' sola mangngande anna puhangko si ma'pa'guhu lako lalam illaam kotaki.' 27Sapo' la nauaam mandakoa': 'Aka tä'koa' kuissam anna tä' toi kuissam buttu umbakoa' ngei. Päläikoa' lao inggannakoa' to si umpogau' kakadakeam!' 28Iya la muitangkoa' too indo nene to taponene susinna Abraham, Ishak anna Yakub sola ingganna nabi illaammi kapahentaanna Puang Allataala. Sapo' la sumahho lumoa'koa' iko sikekko' isimmu tamate tatubo aka la dipa'tibeangkoa' lao! 29Anna buda tau taianna to Yahudi la sule illaam mai tandai mata allo, illau' mai katampusam, dio mai utara anna dio mai selatan, anna muokko'i ma'hame-hame illaam kapahentaanna Puang Allataala. 30Anna setonganna la deem too ke dako'i to matande tentomai, la mendadi to madio, anna to madio tentomai la mendadi to matande." 31Wattu eta too sule sanaka-naka to illaam kakalebuanna Parisi anna ma'kadai lako Puang Yesus naua: "Le'ba'ko pellei inde ongeam aka maelo' tomahaja Herodes la napateiko." 32Natimba' Puang Yesus naua: "Laokoa' anna untulasanni itim to si mangkadakei muua: 'Allo temo anna makale' la kupatahhu'pi pengkähängangku uhhambai setam anna umpabono' to masaki. Sapo' allo katallunnai too, kupasuppi'um pengkähängangku.' 33Moi anna maelo'mä' napatei, sapo' allo temo, makale', anna dua bengi tä' mala tala umpatahhu'ä' pa'laoangku längäm Yerusalem, aka anggam yabo sihatam naongei nabi dipatei. 34O inggannakoa' issinna kota Yerusalem! Palla' dia' iko penabammu umpatei buda nabi, anna ulleba'ia' batu sampe mate to nasua Puang Allataala umpellambi'ikoa'. Si kunaba-naba liu la kuhempungkoa' sihhapam änä' mäne' napakumbäi pani'na indona, sapo' mokakoa'. 35Patananniia' talinga inde tula'ku anna umpaillaam penabai: la natampeammi Puang Allataala tadongkongammua'. Kutulasangkoa', mengkalao temo tä'mä' deem la muita pole sule lako wattunna suleä' sule lambi' muuaa': 'Katambasam indo To sule illaam sanganna Debata!' "


text: 1Pissam wattu, ma'hempum oom tau buda sola Puang Yesus. Indo tau buda tappu'um kinandena. Tappa untambaim passikolanna anna nauai: 2"Tä' deem pada sahäntä buaku muitai inde lako tau, aka tallungngallo tallu bengingkia' inde sola-sola, iya pa'dem la naande. 3Sapo' maka' la kusua bäbä lako banuanna, iya lako manii lalam anna tissämbä'i malimpä. La'bi-la'binna to sule mambela." 4Sapo' natimba'i passikolanna naua: "Pusa'kam pole' aka diokia' inde pohiallasam, umbam ia ngei la dipangngalaiam kinande pada budanna?" 5Iya nauam: "Anu' sanakapia' hotimmu?" Natimba' passikolanna naua: "Angga ham pitu." 6Iya nauam Puang Yesus lako indo tau buda: "Okko'koa' lako itim paha'baja." Anna mane naala indo hoti pitu anna nasambajannii längäm Puang Allataala, mane napiä'-piä'i anna mane nabeem passikolanna natabaam lako indo tau buda. 7Deempi duka' baunna saidi' sapo' si bahinni'. Iya naala oom duka' anna nakuhhu'i oi sumanga' mane nabeenni passikolanna anna nataba pole oi. 8Dea' asanni indo tau buda, iya nahempummi passikolanna indo tää'nam naande, iya ponno polepi pitu baka. 9Indo to mangngande kiha-kiha appa' sa'bunna. Puhai mangngande nasuam Puang Yesus ma'pasule lako ongeanna. 10Lessu'na tau buda, längäm siaham lopinna solai passikolanna anna le'ba'i lako lembäna Dalmanuta. 11Dioi, iya sulem sanaka-naka to illaam kakalebuanna Parisi umpellambi'i Puang Yesus anna nateläi tula'na aka la napa'sändä'i. Iya napellambi'im anna nauaanni: "Paitaikam tanda yabo mai suhuga." 12Tappa umbussangam penabanna anna ma'kadai naua: "Maaka hia inde mai hupatau temo anna umpelaui tanda? Aka kutulasangkoa', setonganna tä' deem la kupaitai tanda inde mai hupatau." 13Anna le'ba'i umpellei indo tau, längäm sule lopinna anna lambanni. 14Tappana längänni lopi, iya tä' dia nakilalai indo passikolanna Puang Yesus umbaba hoti buda-buda, anggam sakalebu nababa. 15Siampu' eta too umpakainga' passikolanna naua: "La majagakoa' too indana nasägäikoa' bibi' hotinna Herodes anna to illaam kakalebuanna Parisi." 16Tappana nahingngii passikolanna, iya sipa'tula'-tula'um naua: "Umbai' ia hi tia anna ma'kada susii aka tä'kia' umbaba hoti." 17Sapo' naissam Puang Yesus indo tula'na passikolanna iya tappa ma'kadam naua: "Akanna ussitimba'-timba'i hakoa' iko diona pa'dena hotimmu? Tä' liupia' isanga natama pikkihammu? Tä' liupia' isanga muissam manappaä'? 18Kusanga siampuangkoa' mata, akanna tä'ia' umpetua'; siampuangkoa' talinga, akanna tä'ia' umpehingngii? Tä' daka tia ungkilalaia' 19indo anna kupiä'-piä'i lima hoti dipandeam lima sa'bu tau? Sanakapi baka ponno tää'nam naande tau buda indo uhhempunna'?" Natimba' naua: "Sapulo duapi." 20Mane naua polei: "Ungkilalai haka' anna kupandei appa' sa'bu tau anggam pitu hoti dipiä-piäsam, iya sanakapi baka tää'nam diande uhhempunna'?" Natimba' oom naua: "Pitupi baka gege." 21Iya nauam Puang Yesus: "Tä' liupaka' tiko umpähäm?" 22Landa'i Puang Yesus sola passikolanna lako Betsaida, iya deem tau untette to buta lako Puang Yesus anna nauai: "O Tuangguhu, antiangkam inde to butangki anna malai paita." 23Iya naanda'im limanna anna natettei lako sulibam kota, anna mane natikkudui matanna napasindum naanda'i anna nakutanai naua: "Deemmaka aka-aka muita temo?" 24Iya mennenne'um lako olona anna nauai: "Io, kuitam tau kalao-lao, sapo' susi bäbä too' kaju." 25Iya naanti pole oom matanna. Puhai, napengkalissä'-lissä'im mennenne' lao, iya masiä' siahanni naita anna makaleso asammi ingganna aka-aka. 26Puhanna ia too, nasuam ma'pasule lako banuanna sapo' nauaam: "Anggam ia tä'ko la mala ma'pasule tama indo kota anna untulasanni solamu." 27Puhai ia too le'ba'um Puang Yesus sola passikolanna ullelei mobotto-bottoam lako Kaisarea Filipi. Muolai lalam, nauam Puang Yesus: "Situhu' tula'na tau, aka si nasangaiannä'?" 28Iya natimba'im naua: "Deem tau muuai: 'Yohanes to si mantedo' tubo sule;' deem muuai: 'Nabi Elia sule sule;' deem duka' muuai: 'Mesa nabi senga' tubo sule.' " 29Iya mekutanam lako passikolanna naua: "Maka' susi, iya akaa' iko ussangaiannä'?" Tappa natimba' Simon Petrus naua: "Ikom too indo To dilanti' la mepasalama'." 30Iya nauam Puang Yesus: "Io, tappa', sapo' daa untula' poleia' lako tau senga'!" 31Lessu'i ia too napahandu'um Puang Yesus ma'pa'guhu naua: "Kao to disangai Änä' Mentolino la ussi'dim ma'hupa-hupa pandahhaam anna la natumpu pala'ä' matua ulunna to Yahudi anna ingganna kapala sando sola to ullatta' Pepaondonganna Musa lambi' la napateiä'. Sapo' illaam allo katallunna la tibangonnä' sule dio mai alla'na to mate." 32Napomasissä' Puang Yesus natula' kaha-kaha ia too, sapo' tappa nababai lao Petrus umpelle-pellei solana anna nauaanni: "Daa umpa'kada susi." 33Iya tappa menggihi' Puang Yesus umpalelei mata passikolanna anna ungkeaha'i Petrus naua: "Pälläiko lao Setam! Aka taia iko pa'elo'na Puang Allataala umpikki', sapo' angga iko pikkiham hupatau illaam penabammu." 34Mane uhhempunni tau buda sola passikolanna anna nauaanni: "Menna-menna maelo' untuhu'iä' pahallu la ullappa' pa'elo' kalena anna umpassam kaju sitambenna, anna natuhu'ä'. 35Aka menna-menna umpakalando puha ia katuboam di lino anna la Kao, tau ia too tä' ia la ullambi' katuboam sule lako salako-lakona. Sapo' menna-menna ahu' mate aka natuhu'ä' anna umpa'pakahebaam Kaheba Katilallasam, tau ia too la ullambi' indo katuboam sule lako salako-lakona. 36Tä' deem gunana lako mesa tau moi la muampuam ingganna issinna lino kela sägä hi sungnga'na. 37Aka setonganna tä' ia deem bala'inna sungnga'na hupatau. 38Aka menna-menna umpa'kasihisannä' anna umpa'kasihisam pepa'guhuangku illaam inde alla'-alla'na to umpogau' kasedaam anna to sässä' lalam, tau ia too la kupa'kasihisam duka' ke sulemä' to disangai Änä' Mentolino naponnoi kamatandeanna Ambeku anna natuhu'ä' ingganna malaika' maseho."


text: 1Masäei lessu'na ia too, iya sulem Yohanes to si mantedo' dio pohiallasam illaam lembäna Yudea anna napahandu'i umpalanda' kadanna Puang Allataala naua: 2"Tihokongannia' ingganna gau' kadakemu aka bambannam umpalako kapahentaanna Puang Allataala." 3Yohanes iam too inde indo puha napayolo lambam nabi Yesaya naua: "Deem tau dio pohiallasam metamba-tamba naua: 'Patokaanni lalam Debata, maloloanganni lalam la naolanna.' " 4Indo Yohanes to si mantedo' umpa'poheba bulu unta anna ma'beke' lollo'. Anna bati' sola duho si naande. 5Iya sulem buda tau buttu yabo mai Yerusalem, anna dio mai lembäna Yudea anna ingganna tondä' dio sikahuku'na Salu Yordan umpellambi'i Yohanes. 6Sangngim muakui dosana anna natedo'i dio Salu Yordan. 7Anna buda toi duka' to illaam kakalebuanna Parisi anna to illaam kakalebuanna Saduki sule umpellambi'i Yohanes aka maelo' la ditedo'. Sapo' naitanna Yohanes sulei, iya nauaammi: "O inggammua' to si mambaba bulim, pessubunna to kadake gau'! Ussanga haka iko la malakoa' lappa' dio mai aha' kasallena Puang Allataala? 8Pa'baju polekoa' anna pa'dodo pole anna mala tandaam diua ussosso si'dangkoa' gau'mu anna untingko' basabammu. 9Daa muuaia': 'Tä'kam la napassala Puang Allataala aka peampoannakam Abraham.' Aka kutulasangkoa', inde mai batu la mala duka' napadadi Puang Allataala peampoanna Abraham! 10Tentomai la dipembattaammi wase di ada'na Puang Allataala dilemposam ingganna kaju tää'na kembua manappa anna ditibei tama api. 11Kao-kao uwai kupake untedo'koa' mendadi tanda katihokongammua'. Sapo' dako'i too sulem To kuasa puha Ia anna la kao. Aka moi la kubabaam sapatunna, tala sihatannä'. Ia-Ia Penaba Maseho anna api la napake natedosangkoa'. 12Sihhapam to ma'tappi tokam dio limanna petappi la nase'laam banne maläpu' anna läkko'na. Ingganna banne maläpu' la dianna manappa tama loko, anna läkko'na la ditibe ia tama api tapi'de-pi'de." 13Wattu eta too, mengkalaom Puang Yesus dio Galilea le'ba' lako Salu Yordan. Dioi, umpellambi'im Yohanes anna napelaui la natedo'. 14Sapo' moka salapi Yohanes untedo'i, naua: "Setonganna tuam, Iko hia la sihatam untedo'ä'! Maaka anna Iko ohi muuai: 'Tedo'ä''?" 15Sapo' natimba'i Puang Yesus naua: "Päbäi untedo'ä' temo. Aka ia anna tapateenni aka pahallu la taponnoi asam ingganna pa'elo'na Puang Allataala." Iya natuhu'im pelauanna lambi' natedo'. 16Puhai ditedo', iya kende'um dio mai uwai. Iya naita siaham Puang Yesus tibukka langi' anna tuhunni Penabanna Puang Allataala susi dangam-dangam uhhampoi. 17Iya dihingngi siaham kamaha buttu yabo mai suhuga naua: "Iam too inde Änä' pa'pakamajangku to umpomasannam penabangku."